title: Oluen verotus

text: Vuoden 1980 alussa tuli voimaan olutvero. Se oli valtiolle maksettava valmistevero, jota kannettiin yli 2,25 painoprosenttia alkoholia sisältävistä mallasjuomista. Olutvero oli käytössä vuoteen 1994. Oluen veroluokat säilyivät ennallaan, mutta verona alettiin kantaa perusveroa ja lisäveroa. Perusvero oli edelleen prosenttiosuus vähittäismyyntihinnasta. Lisäveroa oli maksettava 36 penniä litralta oluesta, joka oli pakattu kertakäyttöiseen myyntipäällykseen.


title: Oluen verotus

text: Vuoden 1985 alussa tuli voimaan laki, joka poisti II veroluokan olutverolaista. Vuoden 1988 alussa II veroluokka palautettiin olutverolakiin, siirryttiin painoprosenteista tilavuusprosentteihin ja samalla uudistettiin oluen veroluokat:


title: Oluen verotus

text: Laki alkoholijuomaverosta tuli voimaan 1. heinäkuuta 1994. Tällä lailla kumottiin oluen veroluokat ja vero alkoi määräytyä alkoholipitoisuuden ja juomamäärän mukaan. Veroluokitusta käytetään kuitenkin nykyäänkin vapaaehtoisesti. Oluesta, jonka alkoholipitoisuus oli yli 2,8, mutta enintään 15 tilavuusprosenttia, oli maksettava perusveroa 1,70 markkaa jokaiselta juomalitran sisältämältä senttilitralta alkoholia. Lisäveroa oli maksettava 4 markkaa litralta, ellei vähittäismyyntipäällys ollut uudelleen täytettävä. Lisäveron suuruus oli 1 mk/l, jos vähittäismyyntipäällys voitiin hyödyntää raaka-aineena.


title: Oluen verotus

text: Vuoden 1996 alusta lähtien pienten olutpanimoiden maksamaa alkoholijuomaveron perusveroa alennettiin. Alennus oli 20 prosenttia, jos panimon vuosituotanto oli enintään miljoona litraa, ja alennus oli 10 prosenttia, jos vuosituotanto oli alle 5,5 miljoonaa litraa. Vuoden 1997 heinäkuun alusta lähtien perusveroa alennettiin 30 prosentilla, jos olutta tuotettiin enintään 200 000 litraa vuodessa. Alennus oli 20 %, jos vuosituotannon määrä oli 0,2–2 miljoonaa litraa, ja alennus oli 10 %, jos vuosituotanto oli 2–5,5 miljoonaa litraa. Lisäveroa nostettiin vuoden 2002 alusta lukien. Lisävero oli 67 senttiä litralta ellei oluen vähittäismyyntipäällys ollut pantillinen. Lisävero oli 16 senttiä litralta, jos vähittäismyyntipäällyksen raaka-aine oli hyödynnettävissä. Perusveroa alennettiin maaliskuun alusta 2004 lähtien 50 prosentilla, jos yrityksen vuosituotanto oli enintään 200 000 litraa. Alennus oli 30 % vuosituotannon ollessa 0,2–3 miljoonaa litraa ja 20 % tuotannon ollessa 3–5,5 miljoonaa litraa.


title: Oluen verotus

text: Vaikka veroluokat lakkautettiin vuoden 1994 uudistuksessa, niitä käytetään edelleen oluiden luokitteluun:


title: Oluen verotus

text: Ruotsissa oluet jaetaan kolmeen veroluokkaan niiden alkoholipitoisuuden mukaan. Veroluokat ovat


title: Oluen verotus

text: Oluen vero Ruotsissa on vuoden 2008 alusta lähtien 1,66 kruunua jokaiselta tilavuusprosentilta alkoholia, jos oluessa on alkoholia enemmän kuin 2,8 tilavuusprosenttia.


title: Odotus (kappale)

text: Odotus on Viikatteen single. Se on Viikatteen ensimmäinen virallinen single. Sitä ei ole julkaistu albumilla. Odotus julkaistiin 7 tuuman vinyylinä 500 kappaleen painoksena. Julkaisu on Longplay Musicin ensimmäinen. Kannet on tehnyt Arvo Viikate. Värivinyyli on levy-yhtiön sanoin huolen harmaa.


title: Fastrax

text: Fastrax Oy on suomalainen satelliittipaikannustekniikan yritys, joka on perustettu vuonna 1999. Sen toimipaikka on Vantaalla ja yhtiössä toimii noin 40 työntekijää.


title: Fastrax

text: Fastrax suunnittelee ja toteuttaa GPS-paikannuspiirejä eri laitteisiin ja liikkuvan kaluston ja kuljetusten seurantasovelletuksia.


title: Fastrax

text: Fastrax myytiin lokakuussa 2012 Sveitsiläiselle u-blox AG:lle.


title: Georg August Forstén

text: Georg August Forstén (Форстен Георгий Васильевич 11. kesäkuuta 1857 Hamina – 3. elokuuta 1910 Joroinen) oli historioitsija, Pietarin yliopiston dosentti ja historian professori.


title: Georg August Forstén

text: Forstén syntyi Haminassa, jossa hänen isänsä Torsten Wilhelm Forstén oli kadettikoulun maantiedon opettaja ja rehtorin apulainen. Äiti Konstanzia Antonia Malinovskaja oli venäjän puolalaisia, ja 1861 miehensä kuoltua hän muutti perheineen Pietariin, missä hankki elantonsa pianonsoiton opettajana ja virittäjänä.


title: Georg August Forstén

text: Forstén kävi koulunsa 1868-1877 ja ylioppilasvuotensa 1877-1881 Pietarissa, ja opiskeltuaan Pietarin yliopistossa hän sai 1881 diplomin. Valmistuessaan 1885 maisteriksi Forstén kirjoitti nimensä venäläisessä muodossa Georgi Vasiljevitsch. Forstén sai stipendin, ja hänelle esitettiin kahden vuoden komennusta ulkomaille tutkimaan taistelua Itämeren herruudesta. 1885 Forstén matkusti perheineen Saksaan, missä hän tutustui museoihin ja kirjastoihin sekä kuunteli tunnettujen professoreiden luentoja eri yliopistoissa.


title: Georg August Forstén

text: Palattuaan 1887 Pietariin Forstén piti yliopistossa yleisen historian luentoja 1887-1888. Vuodesta 1891 hän opetti naisten korkeakoulun kursseilla ja 1893 alkaen myös Kansan Sivistysministeriön alaisessa historiallis-filologisessa instituutissa. Forstén opetti 1891 lähtien myös Gurevitšin oppikouluissa ja ruhtinatar Obolenskin yksityisessä gymnasiumissa. Gymnasiumissa hän toimi ensin inspehtorina ja vuodesta 1897 rehtorina. Forstén nimitettiin 1893 Pietarin yliopiston professoriksi. Samoihin aikoihin hän väitteli tohtoriksi aiheenaan Baltian kysymys XVI ja XVII vuosisadalla.


title: Georg August Forstén

text: Taitavana organisaattorina Forstén oli mukana perustamassa ylioppilaiden historiallis-filologista seuraa Pietarin yliopiston yhteyteen. Seura kokoontui Forsténin kotona. 1890-luvun puolivälissä hän toimi holhoojana muutamassa novgorodilaisessa kouluissa, joita auttaakseen Forstén perusti Pietariin hyväntekeväisyysjärjestön, johon tuli kuulumaan yli 60 henkilöä.


title: Georg August Forstén

text: Poliittisesti sitoutumaton Forstén esitti 1898 painamattoman G. Lolovjevin Suomen historian oppikirjan hylkäämistä. Kirjan tekijä oli tunnettu Suomen suuriruhtinaskunnan autonomian vastustaja. Ylioppilasmellakoiden aikana 1899 Forstén puolusti opiskelijoita ja joutui Pietarin kaupunginjohtajien puhutteluun. Vuonna 1905 hän ei allekirjoittanut kirjelmä 342:ta valistuksen tarpeesta vaan kehotti kaikkia palaamaan nopeasti töihinsä, mistä lojaalisuudesta hänen arvellaan saaneen 1906 kunniamerkin.


title: Georg August Forstén

text: Sairastuttuaan Forstén luopui 1900-luvun alussa viroistaan ja muutti veljensä Torstenin ja tämän vaimon Olgan luo Joroisiin.Lisäksi Kansan Valistusministeriö on julkaissut hänen luentosarjansa.


title: Haukkajärvi (Käkisalmen piiri)

text: Haukkajärvi () on järvi Käkisalmen piirissä Leningradin alueella Venäjällä lähellä Karjalan tasavallan rajaa Karjalankannaksen pohjoisosassa noin 10 kilometrin päässä Kaarlahden ("Kuznetšnoje") rautatieasemalta. Järvi sijaitsee Suomen Neuvostoliitolle luovuttamalla alueella ja oli Suomelle kuuluessaan osa Hiitolan kunnan Veijalan kylää.


title: Haukkajärvi (Käkisalmen piiri)

text: Järvi on osa Vuoksen vesistöä ja laskee Ilmeenjokeen. Noin 2 kilometriä pitkä järvi on syntynyt jyrkkärinteiseen kallioperän murrokseen ja järven jyrkät rantakalliot ovat suosittu kiipeilykohde. Järvi ja sen ympäristö, mukaan lukien viereinen Valkeajärvi ("Ozero Pestovo") on rauhoitettu luonnonmuistomerkkeinä.


title: Haukkajärvi (Käkisalmen piiri)

text: Vuonna 2006 Karjalan tasavallan viranomaisille myönnettiin luvat graniittilouhoksia varten Karjalan tasavallan alueelle järven läheisyyteen. Julkisen kampanjan ja Leningradin alueen hallinnon tekemän vetoomuksen jälkeen vuonna 2007 hankkeesta kuitenkin luovuttiin ja myös kymmenen kilometrin vyöhyke Karjalan tasavallan puolella rajaa varattiin suojelualueeksi.


title: Chilenmansikka

text: Chilenmansikka ("Fragaria chiloensis") on Amerikan mantereen länsirannikolta lähtöisin oleva mansikkalaji. Sen luontainen levinneisyysalue ulottuu Tyynenmeren rannikolla Kaliforniasta Chileen saakka, ja sitä kasvaa myös Havaijilla. Viljelykasvina käytettävä puutarhamansikka on virginianmansikan ja chilenmansikan risteytys.


title: Chilenmansikka

text: Euroopassa chilenmansikan teki tunnetuksi ranskalainen tutkimusmatkailija "Amédée-François Frézier" (1682–1773). Hän oli löytänyt tämän suurimarjaisen kasvin Etelä-Amerikasta, toi sen sieltä Ranskaan ja aikoi aloittaa viljelyksen. Hänen pettymyksekseen kasvi ei kuitenkaan tuottanut Ranskassa lainkaan marjoja. Syyksi osoittautui, että eräistä muista mansikkalajeista poiketen chilenmansikka on kaksikotinen kasvi, eli sillä heteet ja emit ovat eri kasviyksilöissä. Tällaisella kasvilla vain emiyksilöt tuottavat marjoja, ja nekin vain, jos lähellä kasvaa myös hedeyksilöitä, joista niihin kulkeutuu siitepölyä. Frézier oli kuitenkin tuonut Ranskaan vain runsaasti marjoja tuottavia yksilöitä eli pelkkiä emikasveja.


title: Chilenmansikka

text: Eräät bretagnelaiset puutarhurit havaitsivat kuitenkin pian, että chilenmansikka saatiin tuottamaan marjoja, jos lähellä kasvatettiin myös Eurooppaan jo aikaisemmin tuotuja virginianmansikoita. Täten näiden kahden lajin risteytyksenä syntyi nykyisin eniten viljelty mansikkalaji, puutarhamansikka ("Fragaria × ananassa").


title: Lukija (elokuva)

text: Lukija ("The Reader") on vuoden 2008 yhdysvaltalais-saksalainen lähihistoriallinen draamaelokuva, jonka on ohjannut Stephen Daldry. Se perustuu Bernhard Schlinkin samannimiseen romaaniin. Elokuvan pääosissa ovat Kate Winslet, Ralph Fiennes ja David Kross.


title: Lukija (elokuva)

text: Elokuva kertoo saksalaisesta, toisen maailmansodan aikoihin syntyneestä Michael Bergistä, joka 1950-luvun puolivälissä kohtaa itseään parikymmentä vuotta vanhemman salaperäisen naisen nimeltä Hanna Schmitz. Tämä alkaa opettaa lukioikäistä Michaelia rakkauden taidossa. Poika puolestaan lukee naiselle klassista kirjallisuutta, kuten Homerosta ja Tšehovia.


title: Lukija (elokuva)

text: Sitten nainen katoaa. Berg lähtee opiskelemaan lakia, jossa hänen opettajansa on oikeusfilosofiasta kiinnostunut professori Rohl (Bruno Ganz). Vuonna 1966 tämä vie opiskelijansa seuraamaan kohuttua oikeudenkäyntiä, jossa joukkoa entisiä SS-naisvartijoita syytetään sotarikoksesta; nämä ovat keskitysleirin evakuoimista seuranneella kuolemanmarssilla teljenneet vankijoukon kylän kirkkoon, kun paikkakuntaa on alettu pommittaa. Vartijat eivät ole päästäneet vankeja ulos, vaikka kirkko on syttynyt palamaan, ja kaikki vangit kahta lukuun ottamatta kuolivat. Nämä ovat avaintodistajina oikeudenkäynnissä, jossa joukon johtajaksi tulkittu Hanna Schmitz tuomitaan elinkautiseen muiden sotarikollisten saadessa lyhyempiä tuomioita. Oikeudenkäynnissä Michael Berg oivaltaa, ettei Hanna osaa lukea tai kirjoittaa ja on siksi pyytänytkin poikaa lukemaan itselleen. Myös sodan aikana Hanna on vartijana määrännyt naisvangit lukemaan itselleen.


title: Lukija (elokuva)

text:
Michael nai opiskelutoverinsa, mutta eroaa 1970-luvun puolivälissä. Hän alkaa lähettää Hannalle vankilaan kasetteja, joille on lukenut samoja avainteoksia, jotka ovat tulleet kaksikolle tutuiksi jo 1950-luvun lemmenhetkien aikana. Äänikirjeiden perusteella Hanna opettelee viimein lukemaan vankilan yksinäisyydessä ja hankkii itselleenkin kirjoja. 1980-luvun lähetessä loppuaan Hanna aiotaan armahtaa parinkymmenen vankilavuoden jälkeen. Korkeaan juristinvirkaan kohonnut Michael on hänen ainut kontaktinsa ulkomaailmassa ja mies järjestääkin hänelle asunnon ja työpaikan. Vapautumisen alla Hanna hirttäytyy selliinsä. Rahat hän testamenttaa ainoalle uhrille, joka pelastui sodan ajan kirkkopoltosta. Michael lähtee kuljettamaan rahoja tälle Yhdysvaltoihin, mutta vain naisen tytär on elossa ja kieltäytyy perinnöstä. He päättävät antaa rahat lukutaitoa edistäviin tarkoituksiin, vaikka kuten nainen huomauttaa, lukutaito ei varsinaisesti ole ollut juutalaisen kansan ongelma. Lopussa Michael alkaa kertoa vaiettua elämänvaihettaan tyttärelleen.
Miramax Films hankki Bernhard Schlinkin romaanin "Lukija" tuotanto-oikeudet huhtikuussa 1998. Elokuvan kuvaukset aloitettiin 2007, kun ohjaaja Stephen Daldry sekä mies- ja naispääosan esittäjät Ralph Fiennes ja Nicole Kidman oli kiinnitetty tuotantoon. Kidman jätti kuitenkin Hanna Schmitzin roolin raskautensa takia. Hänen tilalleen rooliin valittiin Kate Winslet, joka oli ollut myös alkuperäinen valinta hahmon esittäjäksi. Winslet oli joutunut jättämään tuotannon, kun kuvausaikataulu olisi mennyt päällekkäin "Revolutionary Roadin" aikataulun kanssa. "Lukijan" kuvauksia oli kuitenkin jouduttu lykkäämään Kidmanin edellisen elokuvan "Australian" kuvausten viivästyttyä, joten Winslet pystyi liittymään uuden aikataulun myötä "Lukijan" tuotantoon.


title: Lukija (elokuva)

text: Romaanin kirjoittaja Bernhard Schlick vaati, että elokuva tehtäisiin englanniksi eikä saksaksi. Daldry ja elokuvan käsikirjoittaja David Hare kiertelivät romaanin paikkoja, katselivat dokumentteja Saksan historiasta tuolta ajalta ja lukivat kirjoja sekä artikkeleita naisista, jotka olivat olleet keskitysleireillä SS-vartijoina. Hare ei halunnut käyttää käsikirjoituksessa kertojaääntä romaanin pitkien sisäisten monologien aikana ja hän muutti myös loppua.


title: Lukija (elokuva)

text: Scott Rudin, yksi elokuvan tuottajista, jätti elokuvan johtuen erimielisyyksistä julkaisupäivästä. Hän poistatti myös nimensä elokuvan lopputeksteistä. Rudin oli eri mieltä Harvey Weinsteinin kanssa. Weinstein ei halunnut kampanjoida "Lukijaa" Oscar-kisassa, vaan keskittyi elokuvien "Doubt – Epäilys" ja "Revolutionary Road" promotoimiseen. Elokuvan kaksi muuta alkuperäistä tuottajaa Anthony Minghella ja Sydney Pollack kuolivat ennen elokuvan ensi-iltaa.


title: Lukija (elokuva)

text: Winslet sai roolistaan useita palkintoja. Hän oli ehdolla Oscar-palkinnon saajaksi kuudetta kertaa ja voitti ensimmäisen palkintonsa. Winslet voitti lisäksi muun muassa Golden Globen, Baftan ja SAG-palkinnon.


title: SWAT 3: Close Quarters Battle

text: SWAT 3: Close Quarters Battle on Sierra Northwestin kehittämä ja Sierra Entertainmentin julkaisema "SWAT"-pelisarjan kolmas osa, joka julkaistiin Microsoft Windowsille vuonna 1999.


title: SWAT 3: Close Quarters Battle

text: Pelissä muun muassa pelastetaan panttivankeja, suoritetaan taktisia tehtäviä, ohjataan joukkoja ja suunnitellaan hyökkäyksiä. "SWAT 3" sijoittuu vuoden 2005 Los Angelesiin, Yhdysvaltoihin. Peliä pelataan joukkueenjohtajana, joka johtaa kahta lohkoa, punaista ja sinistä. Pelissä voi pelata valmiita tehtäviä valmiilla joukkueenjohtajalla tai luoda omaa uraa itse tehdyllä komentajalla. Pelin aseistukseen kuuluu muun muassa kyynelkaasukranaatit, MP5 ja M4A1.


title: Ekeby (Bjuv)

text: Ekeby on taajama ja entinen kunta Bjuvin kunnassa Skånessa, Ruotsissa. Kylä sijaitsee 20 kilometriä Helsingborgista itään. Kylässä toimii muun muassa peruskoulu, kirjasto ja muita palveluita.


title: Ekeby (Bjuv)

text: Kaakelivalmistajan CC Höganäs byggkeramikin pääkonttori sijaitsi Ekebyssä, mutta se suljettiin vuonna 2008 huonon myynnin takia. Ekebyn kuulusin yritys on nykyään huonekaluliike EKEBY MÖBELAFFÄR joka aloitti toimintansa vuonna 1980 vain 600 neliömetrin tiloissa ja on nykyään kasvanut 13 000 neliömetrin kokoiseksi, Skånen kuuluisammaksi huonekaluliikkeeksi Ikean jälkeen.


title: Maitland McConnell

text: Maitland McConnell on yhdysvaltalainen näyttelijä, joka tuli tunnetuksi elokuvista "Killer Movie" ja "Ninja Cheerleaders". Hän on esiintynyt myös televisiosarjoissa "CSI", "Aavekuiskaaja" ja "".


title: Piimävelli

text: Piimävelli on pohjalainen jälkiruoka, jota syötiin Suomessa varsinkin 1930- ja 1940-luvuilla. Vielä 1960-luvulla se oli myös kouluruokaa Etelä-Pohjanmaalla. Velliä syödään joko klimppien tai leipäjuuston kanssa. Riisiä ja makaronia keitetään suolavedessä. Sekaan kaadetaan hitaasti kuumentaen piimää, johon on lisätty vähän vehnäjauhoja. Keitto maustetaan siirapilla, sokerilla ja suolalla. (Klimpit valmistetaan sekoittamalla maitoa ja rusinoita vehnäjauhoihin ja ottamalla syntyneestä taikinasta lusikan kokoisia paloja eli niin sanottuja ”klimppejä”. Kun klimpit ovat kypsiä, ne kelluvat pinnalla). Lopuksi keitokseen lisätään runsaasti leipäjuustoa, jonka pehmennyttyä piimävelli on valmis.


title: Piimävelli

text: Pohjois-Savossa tunnetaan piimävelli, joka tehdään kokkelipiimästä ja ohrajauhosta. Se äänestettiin vuonna 1984 Nilsiän nimikkoruoaksi . Turun saariston Houtskarin pitäjäruoaksi valittiin kirnupiimästä, vedestä ja jauhoista keitetty kirnupiimävelli. Pohjois-Pohjanmaalla tunnetaan riisillä höystetty piimävelli nimellä "huituvelli"; se on Lumijoen ja Oulaisten pitäjäruoka.


title: Rasvarieska

text: Rasvarieska on Pohjois-Karjalan ja Pohjois-Savon ortodoksisilta seuduilta lähtöisin oleva perinneruoka, jota on perinteisesti syöty laskiaisen aikaan. Rasvarieska valmistetaan samalla lailla kuin tavallinen ohrasta tai perunasta valmistettu rieska, mutta sen päälle ladotaan sian kylkisiivuja. Se paistetaan perinteisesti leivinuunissa. Rasvarieskasta on tehty erilaisia mukaelmia ympäri Suomea.


title: Rasvarieska

text: 1950- ja 1960-luvulla rasvarieskaa valmistettiin useammassa leipomossa. Nykyään jotkut leipomot valmistavat sitä sesonkituotteena erityisesti laskiaisen aikaan, kuten esimerkiksi oululainen Huovisen leipomo. Rasvarieskaa sanotaan suomalaiseksi vastineeksi pizzalle, ja siitä käytetäänkin lempinimeä "läskipitsa".


title: Alankomaiden vuoden jalkapalloilija

text: Alankomaiden vuoden jalkapalloilija () on Alankomaiden jalkapallon pääsarjan Eredivisien parhaalle pelaajalle vuosittain myönnettävä palkinto.


title: Alankomaiden vuoden jalkapalloilija

text: Vuosina 1984–2005 Alankomaiden jalkapallon pelaajayhdistys VVCS jakoi omaa palkintoaan. Vuosina 1982–2005 myös lehdet "De Telegraaf" ja "Voetbal International" jakoivat omaa palkintoaan. Vuonna 2006 palkinnot yhdistettiin.


title: Luettelo Suomen Lähetysseuran lähetysjuhlista

text: Suomen Lähetysseuran suurin vuotuinen tapahtuma on Lähetysjuhlat, jotka pidetään tavallisesti kesäkuun toisena viikonloppuna. Lähetysjuhlia on järjestetty Suomen Lähetysseuran perustamisesta, vuodesta vuodesta 1859 alkaen. Vuodesta 1901 ne on järjestetty vuosittain. Alkuaikoina juhlat pidettiin aina Helsingissä.


text: Juhlien ohjelmaan kuuluu mm. raamattutunteja, seuroja, draamaa ja tietoa lähetyksen ajankohtaisista tapahtumista. Lisäksi on lasten ja nuorten ohjelmaa. Lähetysjuhlat alkavat yleensä jo torstaina rippikoulurallilla. Musiikin osuus juhlilla on vahva. Esiintyjinä on paikallisia ryhmiä sekä kansainvälisiä kuoroja ja yhtyeitä.


Heroes of Might and Magic V: Tribes of the East on vuoropohjaisen strategiapelin Heroes of Might and Magic V:n toinen lisäosa ja pelin ensimmäinen irrallinen lisäosa. Pelin kehitti Nival Interactive ja julkaisi Ubisoft 12. lokakuuta 2007.


title: Heroes of Might and Magic V: Tribes of the East

text:
"Tribes of the East" sisältää useita bugien korjauksia sekä parannuksia pelaamiseen. Seuraavassa on lista pelin tärkeimmistä muutoksista:
Örkit ovat lopputulos velhojen tekemästä kokeesta, jossa on sekoitettu demonien ja ihmisten verta. Örkit ovat raakoja sotureita, jotka elävät taistellen.


text: Tarina alkaa Griffin Empiren joukkojen hyökkäyksellä, jonka seurauksena useat örkit jäävät vangiksi. Örkkipäällikkö Quroq valtaa tämän seurauksena Havenin kaupunkeja, mistä ilmoitetaan kuningatar Isabelille, joka on todellisuudessa succubus Biara. Isabel lähettää neljä luotetuinta palvelijaansa mukaan lukien arkkipiispa Alaricin torjumaan örkkien hyökkäyksen. Seuranneiden tapahtumien johdosta Quroq saa surmansa Alaricin toimesta.


text: Sillävälin necromancer Arantir saa ohjauksen mestariltaan Jumalatar Ashalta taistella demonista korruptiota vastaan Havenin kaupungeissa. Hän kohtaa Pimeän ritarin Ornellan, jonka vampyyrilordi Giovanni esittelee hänelle. Arantir hyökkää Ornellan kanssa Flammschreinin kaupunkiin, jonka demoni Orlando on vallannut. Tapettuaan Orlandon, Arantir vierailee kaupungin haudoilla vapauttaen vangitun kuningatar Isabelin sielunpalasen. Tämän seurauksena Biara paljastuu huijariksi ja joutuu muuttamaan suunnitelmiaan kutsuen demoneita Talonguardiin aikeenaan vallata kaupunki. Arantir oppii demonimessiaasta ja yrittää estää ennustuksen mikä johtaa Dark Messiah of Might and Magic-pelin tapahtumiin.


text: Nuori örkkipäällikkö Gotai lähettää palvelijansa Kujinin yhdistämään örkkiklaanit taisteluun demoneita vastaan. Tämän jälkeen Gotai päättää kunnioittaa Kunyakin sielua, joka oli suurin örkeistä johdattaen heidät voittoon ja matkaa velhokaupunkiin tämän hautapaikalle. Gotai myös kostaa Quroqin kuoleman tappamalla Alaricin, joka oli tullut hulluksi nähtyään Biaran. Myöhemmin paljastuu että Biara oli tappanut Griffin Empiren perillisen ja korruptoinut Heart of the Griffinin, joka nyt kutsui demoneita Sheoghista karkoituksen sijaan.


text: Alaricin kuoleman jälkeen Gotai ja Kujin järjestävät tapaamisen Zehirin kanssa joka liittoutuu heidän kanssa yhteisen päämäärän puolesta. Zehir lähtee etsimään Raelagia, joka tietää huhut kuningatar Isabelista. Zehir ei kuitenkaan löydä häntä ja kohtaa Ylayan, joka liittoutuu Zehirin kanssa kukistaakseen Soulscar-klaanin. Zehir matkaa Griffin Empiren maille, missä hän kohtaa Duncanin ja Freydan ja auttaa heitä taistelussa demoneita vastaan lukemalla loitsun, mikä paljastaa naamioituneet ihmiset demoneksi. Zehir matkaa kääpiöiden maille, mutta kääpiöt eivät suostu auttamaan häntä. Wulfstain kuitenkin kertoo Zehirille löytäneensä kääpiöiden tulijumala Arkathin ja he matkaavat portaalin kautta hänen luokseen, mutta Rolf, Wulfstainin veli yrittää estää heitä ja taistelee Zehiriä vastaan, mutta hänen kukistetaan. Arkath julistaa että Wulfstainin tulee olla kuningas ja Hangvulin tulee maksaa hänen pettämisestään. Erimielisyyksien selvittämisen jälkeen kääpiöt valmistautuvat ajamaan demonit pois Griffin Empiresta. Zehir matkaa Talonguardiin, jonka demonit ovat vallanneet. Onnistuttuaan ohittamaan kaupungin puolustajat, Zehirin liittolaiset hyökkäävät kaupunkia ympäröiviin demonikaupunkeihin ja valtaavat ne piirittäen Biaran. Zehir piirittää Talonguardin ja kohtaa Biaran, jonka oikea kuningatar Isabel surmaa. Tämän jälkeen Isabel luopuu kruunustaan ja tekee Freydasta uuden kuningattaren ja julistaa Griffin Empiren loppuneen ja uuden Unicorn Empiren alkaneen.


text: Pelissä on lisäksi lisäkampanja Agrael's Trial, joka kertoo Agraelin alkuperän ennen alkuperäisen Heroes V-pelin tapahtumia.


title: Reinhold Niebuhr

text: Karl Paul Reinhold Niebuhr (21. kesäkuuta 1892 Wright City, Missouri – 1. kesäkuuta 1971 Stockbridge, Massachusetts) oli yhdysvaltalainen protestanttinen teologi. Hän tutki muun muassa kristillisen uskon sovittamista nykyaikaisen politiikan ja diplomatian realiteetteihin.


title: Reinhold Niebuhr

text: Niebuhr opiskeli Eden Theological Seminaryssä ja Yalen yliopistossa. Hän sai pappisvihkimyksen vuonna 1915. Vuonna 1928 Niebuhr siirtyi käytännöllisen teologian professoriksi Union Theological Seminaryyn New Yorkiin. Hän pysyi siellä suurimman osan urastaan, vuoteen 1960 saakka.


title: Reinhold Niebuhr

text: 1930-luvulla Niebuhr oli sosialisti ja pasifisti, ja kuului Socialist Party of Americaan. Toisen maailmansodan aikana hän etääntyi aiemmasta idealistisesta kannastaan, ja siirtyi kannattamaan sotaa, antikommunismia ja niin kutsuttua kristillistä realismia.


title: Reinhold Niebuhr

text: Niebuhr oli United Church of Christin jäsen. Niebuhr piti Gifford-luennot Edinburghin yliopistossa vuosina 1938–1940 ("The Nature and Destiny of Man: A Christian Interpretation"). Hänet tunnetaan myös tyyneysrukouksesta, joka laitetaan yleensä hänen nimiinsä.


title: Turpaan ruutitehdas

text: Turpaan ruutitehdas toimi Sippolan Hirvelässä (nyk. Kouvola), Summanjoen Turpaankosken itärannalla vuosina 1877–1890. Tehtaan omisti "Turpa Krutbruk Ab – Turpaan Ruutitehdas Oy" ja se valmisti kanuuna-, metsästys- ja porausruutia yhteensä 318 000 tonnia. Tehdas oli toiminnassa ympäri vuoden. Tuotteita kuljetettiin Venäjälle Kaipiaisten aseman ja Haminan sataman kautta. Tehdas tuhoutui räjähdyksenomaisessa tulipalossa, niin kutsutussa "Turpaan pamauksessa" 19. toukokuuta 1890 (toisen lähteen mukaan jo huhtikuussa). Räjähdys ei vaatinut kuolonuhreja, koska se sattui tehtaan ruokatauon aikana. Myös suurimmat ruutivarastot saatiin pelastettua. Aluksi suunniteltiin tehtaan rakentamista uudelleen, mutta hanke ei koskaan toteutunut.


title: Turpaan ruutitehdas

text: Ruutitehtaan perustajina olivat kamariherra Constantin Linder, kapteeni Karl Gustaf Sanmark, vuorineuvos Fredrik Idestam ja kauppias Karl Gustaf Lydmark. Rakentamista valvoi ja tehtaan ensimmäisenä johtajana toimi insinööri Knut August Palmberg (1844–1914), joka perusti myöhemmin Tirvan tehtaat.


title: Turpaan ruutitehdas

text: Entinen ruutitehtaan alue on nykyisin Stora Enson omistuksessa. Tehtaasta on jäljellä Summanjoessa olevat patolaitteet sekä rakennusten raunioita ja korkeita kivimuureja ja maavalleja, joista osa on jäänyt kasvillisuuden peittoon. Alueella on järjestetty muutamia kotiseutujuhlia ja suunnistuskipailuja.


title: Turpaan ruutitehdas

text: Padon yhteyteen rakennettiin vuonna 1890 Turpaan vesimylly, joka on kunnostettu vuosina 2004–2006. Lähistöllä sijaitsee myös vuonna 1890 perustettu, nyttemmin lakkautettu Keisarinkosken saha.


title: Turpaan ruutitehdas

text: Turpaan ohella Suomessa toimi 1800-luvulla myös Östermyran ruutitehdas Seinäjoella vuodesta 1828 aina 1890-luvulle.


title: Alien Hominid

text: Alien Hominid on The Behemothin ja Tuna Technologiesin kehittämä sekä Zoo Digital Publishingin ja O3 Entertainmentin julkaisema ammuntapeli. Aluksi suurta suosiota nauttinut, Tom Fulpin ja Dan Paladinin luoma flash-peli julkaistiin myös laajennettuna versiona PlayStation 2:lle, Xboxille ja Nintendo GameCubelle vuonna 2004 sekä Xbox 360:lle vuonna 2007.


title: Alien Hominid

text: "Alien Hominid" sai hyviä arvosanoja pelilehdiltä ja -sivustoilta.


title: Alien Hominid

text: GameSpot antoi pelille 8.4/10.


title: Asterix at the Olympic Games (videopeli)

text: Asterix at the Olympic Games on samannimiseen elokuvaan ja sarjakuvakirjaan perustuva toimintaseikkailu-, tasohyppely- ja urheilupeli. Peli on julkaistu PlayStation 2:lle, Windowsille, Wiille, Nintendo DS:lle ja Xbox 360:lle


text: Pelissä on tarinatilan lisäksi olympiatila, jossa pelataan minipelejä. Näihin kuuluvat pituushyppy, köydenveto, sammakkopallo (lentopallo sammakoilla), kukkulan kuningas, moukarinheitto, keihäänheitto, The Romanophone ja hevoskärrykisa.


text: Asterix ja Obelix tapaavat Autobus-nimisen roomalaisen metsässä, jonka perässä on mustavioletti vana. He saavat selville, että vanaa käyttää ilkeä tiedemies Doctormabus, joka pääsee vanan synnyttävällä avaimella eri ulottuvuuksiin. Myöhemmin gallialaissankarit saavat selville, että kaiken takana onkin hallitsija Julius Caesarin kiero poika Brutus, joka aikoo hakea eri ulottuvuuksista roomalaisia muodostamaan jättiarmeijan, jolla hän aikoo syrjäyttää isänsä.


title: Tyyneysrukous

text: Tyyneysrukous on yleinen nimitys alun perin nimettömälle rukoukselle, joka pannaan yleensä teologi Reinhold Niebuhrin nimiin:


title: Tyyneysrukous

text: Tyyneysrukousta on käytetty paljon muun muassa AA-liikkeessä 1930-luvulta lähtien.


title: Tyyneysrukous

text: Yleensä on katsottu, että rukous on peräisin Niebuhrilta, mutta sen alkuperästä on esitetty erilaisia arveluja. Niebuhr itse piti itseään rukouksen ensimmäisenä esittäjänä, ja se esiintyy muun muassa hänen teoksessaan "The Essential Reinhold Niebuhr: Selected Essays and Addresses" (1987) sekä hänen tyttärensä Elisabeth Siftonin teoksessa "The Serenity Prayer: Faith and Politics in Times of Peace and War" (2003). Siftonin mukaan hänen isänsä oli käyttänyt rukousta vuonna 1943. Vaikuttaa kuitenkin siltä, että rukous on tunnettu viimeistään vuonna 1936. Mikäli se on todellä peräisin Niebuhrilta, hän on mahdollisesti käyttänyt sitä saarnassaan ehkä jo vuonna 1934. Rukous on pantu virheellisesti muun muassa Augustinuksen, Tuomas Akvinolaisen, Franciscus Assisilaisen, Paul Tillichin ja Friedrich Christoph Oetingerin nimiin.


title: Tyyneysrukous

text: Tyyneysrukousta voidaan pitää ajatukseltaan hyvin stoalaisena.


Asterix & Obelix XXL 2: Mission Las Vegum on Etranges Libellulesin kehittämä ja Atarin julkaisema toimintaseikkailupeli. Peli julkaistiin vuonna 2005 Windowsille ja PlayStation 2:lle sekä vuonna 2006 PlayStation Portablelle ja Nintendo DS:lle nimellä "".


title: Asterix & Obelix XXL 2: Mission Las Vegum

text: Pelin päähahmoina ovat tunnetut ranskalaiset sarjakuvahahmot Asterix ja Obelix, ja peli parodioi muita videopelejä. Toisin kuin edeltäjässään, "Mission Las Vegumissa" voi vaihtaa hahmoa koska tahansa.


text:
Gallian valloitusta suunnitteleva Julius Caesar rakentaa teemapuiston nimeltään Las Vegum. Voittamattoman gallialaiskylän luotettu tietäjä Akvavitix vannoo uskollisuuttaan Caesarille ja menee Las Vegumiin. Asterix ja Obelix saavat selville roomalaisagentti Sam Schiefferiltä heidän tietäjänsä Akvavitixin olevan petturi. Gallialaiskaksikko ei usko tätä ja lähtee selvittämään asiaa. He menevät kuuden teemapuiston Lutetian, Venetian, LuckSoren, WCW:n, Pirate Islandin ja SeizeUs Palacen läpi vain huomatakseen, että Akvavitix on kaapattu ja Caesarin kätyri Larry Craft esiintyy hänenä. Asterix ja Obelix tajuavat, että ilman heitä ja Akvavitixiä gallialaiskylä on Caesarin armoilla. Asterix ja Obelix lähtevät pysäyttämään Caesarin ja pelastamaan tietäjänsä.
Tässä pelissä yleisimmät ovat keihässotilaat, kenraalit ja kilpisotilaat. Näillä sotilailla on pahemmat versiot, jotka tulevat, kun olet pelannut kenttiä eteenpäin. Ne ovat paremmin varustettuja ja ne ovat vahvempia, kestävämpiä ja nopeampia. Tässä pelissä on myös vastuksia, jotka ovat joistakin toisista peleistä suoraan otettuja.


title: Casper’s Scare School (videopeli)

text: Casper’s Scare School on PlayStation 2:lle vuonna 2008 julkaistu seikkailupeli. Myöhemmin samana vuonna julkaistiin yksinkertaistettu versio pelistä Nintendo DS:lle nimellä "Casper’s Scare School: Classroom Capers". Peli perustuu samannimiseen animaatioelokuvaan ja TV-sarjaan.


title: Casper’s Scare School (videopeli)

text: Casperin enot lähettävät hänet kauhukouluun, jossa Casper saa selville koulukiusaaja Thatch-vampyyrin suunnitelman, jossa Thatch aikoo muuttaa kaikki koulun oppilaat kiviksi.


title: Veikko Tiitinen

text: Veikko Gunnar Tiitinen (28. toukokuuta 1922 Nurmes – 21. syyskuuta 2001) oli suomalainen näyttelijä, ohjaaja ja teatterinjohtaja. Hän työskenteli useissa Itä- ja Pohjois-Suomen teattereissa. Pitkän teatteriuransa ohella hän näytteli muutamissa elokuvissa, kuten "Ajolähtö", "Tuntematon sotilas" ja "Onnen maa". Lisäksi hän tulkitsi rooleja erinäisissä televisiotuotannoissa, joista mainittakoon "Simpauttaja" ja "Kätkäläinen".


title: Veikko Tiitinen

text: Veikko Tiitisen vanhemmat olivat vaununtarkastaja Einar Tiitinen ja Eeva Parviainen. Hän opiskeli Helsingin yliopistossa vuosina 1946 ja 1947. Suomen Teatterikoulun hän suoritti 1947–1949. Lisäksi hän suoritti lauluopintoja. Tiitinen näytteli lukuisissa teattereissa:Vuosina 1951–1953 Tiitinen toimi Rovaniemen Teatterin johtajana.


title: Veikko Tiitinen

text: Veikko Tiitisen näyttämötaiteellisiin tulkintoihin kuuluivat muun muassa Akseli Koskela (näytelmässä "Täällä Pohjantähden alla"), Marski ("Päämaja") ja Lear ("Kuningas Lear"). Hänen ohjauksiaan olivat esimerkiksi "Opri", "Omena putoaa" ja "Sade". Lisäksi hän opetti lausuntaa, laulua ja puheilmaisua kansalais- ja työväenopistoissa.


title: Veikko Tiitinen

text: Niin sanotuissa studiokauden suomalaisissa elokuvissa Tiitistä ei nähty. Hänen uransa valkokankaalla alkoi 1982 Mikko Niskasen elokuvassa "Ajolähtö". Hän näytteli myös eräissä muissa Niskasen teoksissa. Rauni Mollbergin Väinö Linna -filmatisoinnissa "Tuntematon sotilas" Tiitinen tulkitsi kapteeni Kaarnan osan. Markku Pölösen palkitussa "Onnen maa" -elokuvassa hänellä oli ukin rooli. Tiitisen uran joutsenlaulu oli pieni sivuosa Matti Ijäksen "Sokkotanssissa" 1999. Tiitisen televisiotöitä olivat muun muassa Hilppa Ryynäsen osa "Simpauttajassa" ja Lehikoisen osa "Kätkäläisessä".


title: Veikko Tiitinen

text: Tiitisen puoliso oli näyttelijä Rauha Valkonen (vuodesta 1963). Liitosta syntyi kaksi lasta: Petri Tapio (1963) ja Anu Riikka (1964). Hänellä on myös viisi poikaa aiemmasta avioliitosta. Risto Tiitinen, Uolevi Tiitinen, Jouni Tiitinen (1951), Pertti Tiitinen (1953) ja Timo Tiitinen.


title: Mikrometeoroidi

text: Mikrometeoroidi on avaruudessa liikkuva pieni pölynhitunen. Niitä arvellaan irtoavan muun muassa komeetoista haihtumisen takia, ja komeettojen ja muiden pienehköjen taivaankappaleiden keskinäisten törmäysten tuloksena. Mikrometeoroideja tulee Aurinkokuntaan myös tähtienvälisestä avaruudesta. Osa Maan ilmakehään osuvista mikrometeoroideista on kotoisin naapuritähtien planeettakeräytymäkiekosta – esimerkiksi beta Pictoris -tähden ympäriltä.


title: Mikrometeoroidi

text: Maan ilmakehässä palava mikrometeoroidi on "mikrometeori", ja Maan pinnalle törmäävä pienen pieni hitunen "mikrometeoriitti". Miljardisosakilogramman painoisia mikrometeoroideja osuu Maahan noin 1 kpl/(vrk·m). Mikrometeoroidit aiheuttavat taivaankappaleiden ja avaruudessa liikkuvien esineiden hidasta kulumista eli eroosiota.


title: Saveron lasitehdas

text: Saveron lasitehdas toimi Sippolassa Saveron kylässä vuosina 1858–1899. Tehtaan perusti Sippolan kartanon omistanut kapteeni Aleksander von Daehn. Lasitehdasta kutsuttiin "mustaksi ruukiksi" siellä valmistettujen lasipullojen tumman värin vuoksi.


title: Saveron lasitehdas

text: Tehtaan perustajalla von Daehnilla oli aluksi pietarilainen liikekumppani, joka hankkii tehtaan tuotteille ostajia Venäjältä. Tehdas tuotti aluksi talouslasia ja apteekkipulloja, mutta se kärsi tuotteiden laatuongelmista. Vuonna 1860 valmistui tehtaalle uusi hytti, jossa alettiin valmistaa tummia pulloja. Von Daehn hankki tehtaalle Saksasta ammattitaitoisia lasinpuhaltajia, ja pian myös tuotteiden laatu parani niin, että tehtaan valmistamat pullot saivat kunniakirjan Moskovassa pidetyssä näyttelyssä.


title: Saveron lasitehdas

text: Saveron lasitehdas myytiin vuonna 1899 kotkalaiselle Halla-yhtiölle, joka lopetti tehtaan toiminnan jo samana vuonna.


title: Dead or Alive 2

text: Dead Or Alive 2 (lyhyemmin DOA2) () on Tecmon vuonna 2000 julkaisema taistelupeli PlayStation 2:lle ja Sega Dreamcastille.


title: Dead or Alive 2

text:
Fame Douglasin kaltaisen merkittävän johtajan salamurhaa ei voi ohittaa olan kohautuksella.
Douglas oli legendaarisen Dead or Alive - taistelumestaruuskilpailun taustavoima. Hänen kuolemansa on ajanut maailman kaaokseen ja avannut oven pahalle.
Mikään ei ole pyhää, ei edes uusi Dead or Alive 2 - mestaruuskilpailu, sillä uusi promoottori on läpimätä ja turmeltunut nero, joka ei kaihda murhaakaan - hän on jo surmannut Fame Douglasin...
Kilpailijat saapuvat paikalle kaikkialta maailmasta. Joillakin on salaisia tarkoitusperiä ja useimmat haluavat maksaa vanhoja kalavelkojaan, mutta kaikkia piiskaa sama päämäärä - he haluavat voittaa tavoitellun Dead or Alive 2 - mestaruuden.


title: Teegardenin tähti

text: Teegardenin tähti, joka tunnetaan myös nimellä SO025300.5+165258, on punainen kääpiötähti Oinaan tähdistössä 12,6 valovuoden päässä Maasta. Se löydettiin NASAn NEAT-ohjelman ottamista kuvista.


title: EOE: Eve of Extinction

text: EOE: Eve of Extinction on Yuke'sin kehittämä ja Eidos Interactiven vuonna 2002 julkaisema beat 'em up -peli PlayStation 2:lle.


title: EOE: Eve of Extinction

text: Pelissä on monia aseita, muun muassa perusmiekka, nunchakut, jättikirves, bumerangi ja katanat.


title: EOE: Eve of Extinction

text:
Josh Calloway on pahan Wisdom-yhtiön työntekijä. Mutta kun Wisdom tekee kokeita Joshin tyttöystävälle, muuttuu tyttöystävä miekaksi. Josh suuttuu, vannoo kostoa ja alkaa tuhota Wisdom-yhtiön jäseniä.
"EOE: Eve of Extinctionia" on haukuttu miltei jokaisissa pelisivustoissa ja -lehdissä.


title: Tilauslentoyhtiö

text: Tilauslentoyhtiö eli charter-lentoyhtiö on lentoyhtiö, joka vuokraa matkustajalentokoneita etenkin matkatoimistoille.


title: Tilauslentoyhtiö

text: Usein tilauslentoyhtiö lentää jatkuvasti kiinteitä reittejä esimerkiksi Euroopan suuremmista kaupungeista Espanjan, Italian ja Kreikan turistikohteisiin, mutta yhtiön matkustajat ovat lomamatkalaisia siinäkin tapauksessa, että lento ei ole osa myös hotellin kattavasta lomapaketista. Lentolippu ostetaan tällöin aina matkatoimistosta eikä lentoyhtiöltä. Myös reittilentoyhtiöt vuokraavat ylimääräistä konekapasiteettiaan tällaiseen palveluun.


title: Tilauslentoyhtiö

text: Palvelut lennoilla ovat olleet halpalentoyhtiöiden tasolla jo vuosikymmeniä. Alkoholin ym. myynti on osa tilauslentoyhtiön liiketoimintaa.


title: Tilauslentoyhtiö

text: Tilauslentopalveluita välittävät yritykset (Air Charter Broker) toimivat lentoyhtiön ja asiakkaan välikätenä. Välittävän yrityksen toimenkuvaan kuuluu usein tilauslentojen kilpailutus ja asiantuntija palvelun antaminen vuokraavalle taholle. Suomalainen tilauslentopalveluita välittävä yritys on esimerkiksi Private Skies Oy.


title: Kugarńa

text: Kugarńa (, ”Perjantai”) on Joškar-Olassa Marin tasavallassa ilmestyvä lähinnä nuorisolle tarkoitettu marinkielinen viikkosanomalehti.


title: Kugarńa

text: Kugarńa perustettiin vuonna 1991 Marin komsomolkomitean yhteydessä toimineen U vii (”Uusi voima”) -nuorisoliikkeen aloitteesta. Lehdessä käsitellään Marin yhteiskunnan, talouden ja kulttuurin tapahtumia sekä nuorison ongelmia. Se sisältää myös populaaritieteellistä ja viihteellistä aineistoa. Huomattava osa painoksesta leviää tasavallan ulkopuolelle.


title: Kugarńa

text: Nykyään lehden julkaisijoina toimivat Marin tasavallan kulttuuri-, lehdistö- ja kansallisuusasiain ministeriö sekä lehden omistava valtionyritys. Päätoimittaja on Aleksandr Petrov. Lehden sivustolla ilmoitettu painosmäärä on 3 261 kappaletta.


title: Family Guy Video Game!

text: Family Guy Video Game! on High Voltage Studiosin kehittämä sekä 2K Gamesin ja Fox Interactiven julkaisema samannimiseen piirrossarjaan perustuva tasohyppelypeli. Peli julkaistiin PlayStation 2:lle, PlayStation Portablelle ja Xboxille vuonna 2006.


title: Family Guy Video Game!

text: Peli muistuttaa "Simpsonit" ja "Futurama" -videopelejä. Pelissä on pelattavana kolme hahmoa: Peter, Brian ja Stewie. Pelin kolmella hahmolla on jokaisella oma juoni, jotka pohjautuvat usein Family Guyn televisiojaksoihin.


title: Family Guy Video Game!

text: "Family Guy Video Game!":a on haukuttu pelisivustoissa ja -lehdissä, mutta myös joitakin keskinkertaisia arvosanoja on tullut. Pelistä on sanottu muun muassa, että ”pelissä on hyvää vain huumori”.


title: The Fast and the Furious (videopeli)

text: Fast and the Furious (tunnetaan myös nimellä Fast and the Furious: Tokyo Drift) on vuonna 2006 julkaistu ajopeli PlayStation 2:lle ja PlayStation Portable:lle. Pelin tekivät Eutechnyx ja Namco ja se sisältää kaksinpelin.


title: The Fast and the Furious (videopeli)

text:
Pelaaja aloittaa Aqualine Bridgellä, jossa hän ajaa Twinkien serkun, Dizzyn, Toyota Supralla kilpaa Hanzon Mazda RX-8:a vastaan. Tämän jälkeen pelaaja alkaa kaahailla driftaajia ja katukuskeja vastaan saadakseen rahaa uusiin autoihin ja viritysosiin.
Pelaajan ostamat autot säilyvät "Tokyo Drift" -elokuvasta tutussa Robo Garagessa. Pelissä on kahden tyyppisiä kisapisteitä: Wanganit ja Touget. Wanganissa ajetaan tavallisia ensimmäinen maalissa-kisoja ja huippunopeus-kisoja, joissa suurimman nopeuden saavuttanut voittaa. Tougessa ajetaan drift-kisoja: se kumpi saa enemmän drift-pisteitä voittaa ja pito-kisoja, joissa ajetaan drift-vuorilla perinteistä ensimmäinen maalissa-rallia. Pelissä ajetaan elokuvasta tuttuja henkilöitä vastaan, joita ovat esimerkiksi Drift king, Han ja Sean Boswell.


title: The Fast and the Furious (videopeli)

text: Pelissä on monia japanilaisia autoja Mazdalta, Mitsubishilta, Subarulta, Hondalta, Toyotalta ja Nissanilta. Amerikkalaisia autoja on Chevroletilta, Shelbyltä ja Fordilta.


title: Naantalin rautatieasema

text: Naantalin rautatieasema (lyh. Nnl, ruots. "Nådendals järnvägsstation") oli Suomen rataverkon liikennepaikka Naantalin kaupungissa. Asema valmistui alun perin vuonna 1923, mutta se siirtyi ensin uusiin tiloihin Luostarinkadulle vuonna 1936 ja uudelleen takaisin kaupungin ulkopuolelle vuonna 1967. Paikallisjunaliikenne lopetettiin vuonna 1972 ja asema purettiin kerrostalojen tieltä vuonna 2006.


title: Naantalin rautatieasema

text: Thure Hellströmin suunnittelema klassistinen aumakattoinen asema valmistui Naantalin radan yhteydessä vuonna 1923. Tämä asemarakennus sijaitsi kaupungin koillispuolella. Vuonna 1936 asema siirtyi lähemmäs keskustaa, kun sen toiminnot siirtyivät entiseen asuinrakennukseen Luostarinkadun päähän. Tyhjilleen jäänyt vanha asemarakennus siirrettiin kaksi vuotta myöhemmin Karjalan Matkaselkään ravintolaksi.


title: Naantalin rautatieasema

text: Naantalin asema siirtyi toisen kerran vuonna 1967, jolloin rakennettiin kolmas asemarakennus, suurin piirtein ensimmäisen asemarakennuksen sijoille. Tämä asema palveli myös henkilöliikennettä, mutta sen pääasiallinen toiminta painottui tavara- ja tulliaseman puolelle. Asema muodostui yksiksikerroksisesta, tiilisestä toimisto- ja henkilöasemarakennuksesta, varastorakennuksesta ja samana vuonna aloitetun junalauttaliikenteen siirtokuormauslaiturihallista.


title: Naantalin rautatieasema

text: Paikallisjunaliikenne Naantalin asemalle lopetettiin vuonna 1972. Junalauttaliikenne puolestaan lopetettiin kannattamattomana vuonna 1975. Naantalin satamaan liikenne radalla jatkui vuoteen 1984 asti ja uudelleen vuosina 1989–1990, mutta nämä junat eivät kulkeneet asemalle johtavalla rataosalla. Liikenteen hiivuttua lipunmyynti asemalla loppui vuonna 1993, yli 20 vuotta henkilöliikenteen lakkauttamisen jälkeen. Asemarakennus siirtyi VR-yhtymän haltuun vuonna 1995 ja suurin osa aseman tiloista vuokrattiin yksityiskäyttöön. Naantalin asemalle ajettiin viimeisiä kertoja vielä vuosien 1998 ja 1999 kesinä, kun vanhoilla Dm7-kiskobusseilla eli lättähatuilla ajettiin erikoisjunavuoroja Muumimaailmaan. Nämä vuorot kuitenkin lopetettiin niiden kannattamattomuuden vuoksi.


title: Naantalin rautatieasema

text: Naantalin asema poistui kartalta 2000-vuosikymmenen puolivälissä. Ensin Naantalin sataman liikennepaikka yhdistettiin Naantalin liikennepaikkaan vuonna 2005 ja itse asemarakennus purettiin uusien kerrostalojen alta seuraavana vuonna. Tällöin muutettiin myös asemapaikan sijaintimetrit. Viimeisenä asemarakennuksista katosi paikalla seissyt alkuperäinen tavaramakasiini, joka purettiin vuonna 2007.


title: Forbidden Siren

text: Forbidden Siren (, nimellä Siren Pohjois-Amerikassa) on SCE Japan Studion ja Project Sirenin kehittämä selviytymiskauhupeli. Pelin on julkaissut Sony vuonna 2003 PlayStation 2:lle.


title: Forbidden Siren

text: Pelille on julkaistu jatko-osat "Forbidden Siren 2" ja "".


title: Forbidden Siren

text: Peli sijoittuu japanilaiseen Hanuda-nimiseen kylään ().


title: Forbidden Siren

text: Hahmot ovat:Tapahtumapaikassa alkaa tapahtua maanjäristyksen jälkeen kummia: vuoret hautautuvat vereen ja kylässä alkaa liikkua outoja hahmoja.


title: Forbidden Siren

text: Kirotun kylän asukkaat joutuvat tekemään murhia tai tulevat epäkuolleiksi "shibitoiksi" ("ruumisväkeä").


title: Forbidden Siren 2

text: Forbidden Siren 2 on SCE Japan Studion ja Project Sirenin kehittämä selviytymiskauhupeli. Pelin on julkaissut Sony vuonna 2006 PlayStation 2:lle. Edeltäjänsä tapaan pelissä hiiviskellään, piiloudutaan, paetaan ja myös tapetaan erilaisia hirviöitä.


title: Forbidden Siren 2

text: Pelille on julkaistu jatko-osa "".Useiden ihmisten lautta hautautuu verenpunaiseen hyökyaaltoon. He joutuvat vangiksi oudolle Yamijima-saarelle, jossa liikuskelee verenhimoisia hahmoja.


title: Freekstyle

text: Freekstyle on vuonna 2002 julkaistu ajopeli PlayStation 2:lle, Nintendo GameCubelle ja Game Boy Advancelle. Pelissä on monia hyppyri- ja estetäytteisiä ratoja, kuten Crush Belt, Burn It Up, Gnome Sweet Gnome ja Rocket Garden. Pelissä on neljä pelitilaa: turnaus, nopea ralli, freestyle-ralli ja vapaa ajo. Pelissä on 8 kuskia.


title: Midnight Sun

text: Midnight Sun on yhdysvaltalaisen kirjailijan Stephenie Meyerin suositun "Houkutus"-kirjasarjan suunniteltu osa. Sen on määrä kertoa kirjasarjan ensimmäisen osan, "Houkutuksen", tarina vampyyri Edward Cullenin näkökulmasta. Meyerin mukaan "Midnight Sun" on ainoa kirja, jonka hän suunnittelee kirjoittavansa uudelleen Edwardin näkökulmasta.


title: Midnight Sun

text: Elokuussa 2008 osa teoksen luonnoksista postitettiin luvattomasti internetiin, minkä jälkeen Meyer lopetti "Midnight Sunin" kirjoittamisen ja kertoi keskittyvänsä perheeseensä ja muihin mahdollisiin projekteihin. Hän ei ole kertonut kuka vuosi tekstin, mutta on sanonut ettei usko tekijän tarkoittaneen teolla pahaa. "Midnight Sunin" kyseessä olevat luonnokset ovat nähtävissä Meyerin kotisivuilla. Keväällä 2009 teoksen julkaisusta ei ole varmuutta. Marraskuussa vuonna 2008 Meyer kertoi haastattelussa ettei ollut sopivassa mielentilassa kirjoittaakseen teosta ja suunnittelevansa kirjan kirjoittamista vasta muutaman vuoden päästä ollessaan varma, että "kaikki ovat jo unohtaneet sen". Ennen kirjan vuotamista internetiin Meyer antoi "Houkutus"-kirjan pohjalta tehdyn vuoden 2008 elokuvan "Twilight – Houkutus" ohjaajan Catherine Hardwicken ja Edwardia näytelleen Robert Pattinsonin lukea elokuvan kuvausten aikana osan "Midnight Sunista", jotta he saisivat paremman kuvan Edwardin hahmosta.


title: Future Tactics: The Uprising

text: Future Tactics: The Uprising on Zed Twon kehittämä vuoropohjainen taktinen ammuntapeli. Peli on julkaistu vuonna Nintendo GameCubelle, PlayStation 2:lle, Windowsille ja Xboxille.


title: Future Tactics: The Uprising

text: Peli on samanlainen pelattavuudeltaan kuin "Worms 3D". Pelissä on edistynyt pelimoottori, joka mahdollistaa kaiken tuhoamisen kaikissa pelin kentissä.


title: Future Tactics: The Uprising

text: Pahat Oliot ovat vallanneet koko maailman ja heivanneet jäljelle jääneet ihmiset asumaan pieniin siirtokuntiin. Loulle ja hänen kavereilleen tämä ei kuitenkaan sovi ja he lähtevät pelastamaan maailman Olioiden kynsistä.


title: Krzysztof Raczkowski

text: Krzysztof "Docent" Raczkowski (29. lokakuuta 1970 – 18. elokuuta 2005) oli puolalainen muusikko, joka tunnettiin parhaiten death metal-yhtye Vaderin rumpalina. Hänen kuolinsyynsä on epäselvä, vaikka yleisessä tiedossa olikin, että hänellä oli alkoholi- ja huumeongelmia, jonka myös muun muassa Vaderin kitaristi Mauser myönsi.


title: Krzysztof Raczkowski

text: Vader


title: Krzysztof Raczkowski

text: Slashing Death


title: Krzysztof Raczkowski

text: Sweet Noise


title: Krzysztof Raczkowski

text: Dies Irae


title: Krzysztof Raczkowski

text: Moon


title: Krzysztof Raczkowski

text: Black Altar


title: Krzysztof Raczkowski

text: Christ Agony


title: Krzysztof Raczkowski

text: Tower


title: Krzysztof Raczkowski

text: Atrocious Filth


Tunteiden ilmaisu ihmisissä ja eläimissä () on Charles Darwinin vuonna 1872 julkaistu tunteiden ilmaisua käsittelevä kirja. Yhdessä "The Descent of Man, and Selection in Relation to Sex" -kirjansa kanssa tämä kirja oli Darwinin yritys vastata ihmisen alkuperään ja psykologiaan liittyviin kysymyksiin. Darwin sivusi ihmisten tunteiden muodostusta jo "The Descent of Man" -teoksessa, mutta aineistoa jäi yli ja siksi Darwin päätti kirjoittaa asiasta oman kirjansa. "The Expression of the Emotions in Man and Animals" oli yksi ensimmäisiä kirjoja, jossa käytettiin valokuvia.


title: Sydneyn kansainvälinen lentoasema

text: Sydneyn kansainvälinen lentoasema, tunnetaan myös nimellä Kingsford Smithin kansainvälinen lentoasema on Sydneyn kaupungin välittömässä läheisyydessä sijaitseva Australian suurin lentoasema. Sydneyn lentoasema on kaupungin merkittävin ja tärkein lentoasema sekä australialaisen lentoyhtiön Qantasin tärkein solmukohta. Lentoaseman kautta kulki vuonna 2007 31,0 miljoonaa matkustajaa.


title: Sydneyn kansainvälinen lentoasema

text: Sydneyn lentoasema on yksi maailman vanhimmista edelleen toimivista lentoasemista. Vuonna 2003 lentoasema oli sijalla 28. vilkkaimpien lentoasemien vertailussa. Vuoden 2003 jälkeen lentoasema ei kuitenkaan ole ollut edes 30 vilkkaimman joukossa.


title: Sydneyn kansainvälinen lentoasema

text: Lentoaseman vastaava operaattori on Sydney Airport Corporation Limited (SACL).


title: Sydneyn kansainvälinen lentoasema

text: Terminaali 1 sijaitsee lentoaseman luoteisosassa. Terminaalista lähtevät kansainväliset lennot ja terminaaliin on rakennettu lisäksi paikkoja uusille Airbus A380 -koneille, joita tullaan vastaisuudessa käyttämään ainakin reiteillä Singaporeen (Singapore Airlines), Dubaihin ja Aucklandiin (Emirates) sekä Los Angelesiin ja Lontooseen (Qantas). Terminaalissa on 63 porttia ja 12 matkatavarankäsittelypistettä.


title: Sydneyn kansainvälinen lentoasema

text: Terminaali 1 avattiin 1970-luvulla, jolloin se korvasi vanhan terminaalin, joka sijaitsi nykyisen terminaali 3:n alueella.


title: Sydneyn kansainvälinen lentoasema

text: Terminaali 2 tunnettiin ennen "Ansettin terminaalina". Ansettin mentyä konkurssiin 2001 terminaali muuttui kotimaan terminaaliksi, josta lähtee nykyisin Virgin Bluen, Jetstarin, Regional Expressin ja Aeropelican Air Servicesin kotimaan vuorot. Lisäksi Qantasin tytäryhtiö, QantasLink, operoi muutamia vuorojaan terminaalin 2 kautta. Terminaali 2 sijaitsee lounaisessa osassa lentoasemaa.


title: Sydneyn kansainvälinen lentoasema

text: Terminaali 3 on myös kotimaan terminaali, sen kautta liikennöi kotimaanvuorot QantasLink ja Qantas. Terminaalin porteille on mahdollista pysäköidä muun muassa Airbus A330 ja Boeing 747 -koneet. Terminaali toimi ensin TAA:n terminaalina, myöhemmin Australian Airlinesin terminaalina ja sittemmin Qantasin terminaalina.


title: Sydneyn kansainvälinen lentoasema

text: Lentoasemalla on myös terminaali 4, jota ei tällä hetkellä käytetä. Portteja tässä terminaalissa ei ole. Pääasiallisina käyttäjinä ovat olleet halpalentoyhtiöt.


title: Sydneyn kansainvälinen lentoasema

text: Terminaali 1:stä pohjoiseen sijaitsee myös rahtiterminaali.


title: Sävelkimppu

text: Sävelkimppu eli klusteri on musiikissa usean sävelkorkeudeltaan lähekkäisen yhtä aikaa soivan sävelen muodostama sointu. Tavallisesti klusterin sävelet ovat korkeintaan suuren sekunnin päässä toisistaan. Niin sanotussa kromaattisessa klusterissa esiintyvät kaikki klusterin äärisävelten väliset sävelet.


title: Johanna Pulkkinen

text: Johanna Anneli Pulkkinen (s. 10. huhtikuuta 1987 Pieksämäki) on suomalainen kuulantyöntäjä. Seuratasolla Pulkkinen edustaa Pieksämäen Veikkoja. Häntä valmentaa hänen isänsä Ilkka Pulkkinen.


title: Johanna Pulkkinen

text: Ulkoradoilla Pulkkinen on voittanut kuulantyönnön SM-kultaa vuonna 2009, hopeaa vuonna 2015 ja pronssia vuonna 2005. Hallista hän on voittanut Suomen mestaruuden kahdesti vuosina 2008 ja 2009. Kuulakarnevaaleilla Pulkkinen on voittanut naisten sarjan kolme kertaa.


title: Johanna Pulkkinen

text: Vuosina 2009–2015 Pulkkinen kärsi polvivammoista eikä kyennyt kilpailemaan. Hän palasi kilpailemaan kesäkuussa 2015 työnnettyään avauskilpailussaan tuloksen 15,32 metriä.


title: Johanna Pulkkinen

text: Pulkkisen ennätys 16,05 metriä on vuodelta 2009. Halliennätyksensä 16,09 m hän teki vuonna 2008.


title: Johanna Pulkkinen

text: Nykyään Pulkkinen työskentelee opettajana."Huomioitu vain kilpailujen lopputulokset, päivitetty 29.9.2009"


title: Johanna Pulkkinen

text: i = työnnetty hallissa


title: Udmurt duńńe

text: Udmurt duńńe (udmurtiksi Удмурт дунне, ”Udmurttimaailma”) on Iževskissä Udmurtian tasavallassa ilmestyvä udmurtinkielinen sanomalehti.


title: Udmurt duńńe

text: Ensimmäinen udmurtinkielinen sanomalehti "Voinayś ivor" (”Sotatietoja”) alkoi ilmestyä vuonna 1915. Historiansa aikana lehdellä on ollut monta nimeä: "Udmort" (”Udmurtti”, 1917), "Viĺ śiń" (”Uusi silmä”, 1918) ja "Gudyri" (”Ukkonen”, vuodesta 1918 lähtien), "Udmurt Kommuna" (”Udmurttikommuuni”, vuodesta 1930) ja "Sovetskoi Udmurtija" (”Neuvosto-Udmurtia”, vuodesta 1943). Vuonna 1975 se ilmestyi viisi kertaa viikossa 24 500 kappaleen painoksena. Nykyisen nimensä se sai vuonna 1992.


title: Udmurt duńńe

text: Lehden aiheita ovat tasavallan yhteiskuntaelämä, kulttuuri ja koulutus, sosiaalipolitiikka, maatalous ja kansallisuuskysymykset. Kerran viikossa julkaistaan huumorisivua "Šokyč" (”Herhiläinen”), omat palstansa on omistettu naisille, terveydelle, lapsille, kirjallisuudelle, suomalais-ugrilaisille kansoille, udmurttien perinteille, ortodoksiselle uskonnolle ym.


title: Udmurt duńńe

text: Nykyään lehti ilmestyy kolme kertaa viikossa. Sen julkaisijoina toimivat Udmurtian valtioneuvosto ja hallitus. Päätoimittaja on Aleksei Škljaev. Vuoden 2007 alussa painosmäärä oli 20 000 kappaletta.


title: Kategoriat (stoalaisuus)

text: Kategorioilla tarkoitettiin stoalaisuudessa olevan perusluokkia. Stoalaisten mukaan kategorioita oli olemassa neljä: substanssi, kvaliteetti, dispositio (taipumus, valmius) ja suhteellinen dispositio. Koska emme tunne Zenon Kitionilaiselta, Kleantheelta tai Khrysippokselta yhtään kokonaista säilynyttä teosta, tieto stoalaisista ajatuksista on koottava eri lähteistä: doksografioista ja muiden filosofien teoksista, joissa stoalaisia ajatuksia käsitellään.


title: Kategoriat (stoalaisuus)

text: Tietomme stoalaisesta kategoriaopista on peräisin Plotinokselta ja Simplikiokselta, ja jossain määrin myös Plutarkhokselta ja Sekstos Empeirikokselta. Plotinoksen ja Simplikioksen mukaan stoalaiset lukivat kategorioiksi seuraavat neljä:Jacques Brunschwigin esimerkin mukaan: Olen ihminen, tietty kappale ainetta, ja näin substanssi, olemassaoleva jokin. Olen mies, ja tämä yksittäinen mies joka olen, ja siksi minua kuvaa yksi omalaatuinen kvaliteetti. Istun tai seison, tietynlaisessa dispositiossa. Olen lasteni isä, kanssakansalaisteni kanssakansalainen, tietynlaisessa dispositiossa suhteessa muihin asioihin.


title: Kategoriat (stoalaisuus)

text: Stoalaisuus, kuten myös aristotelismi, on johdettu sokraattisesta perinteestä. Stoalaiset katsoivat, että kaikki oleva (, "onta") — vaikkakaan eivät kaikki asiat (, "tina") — on aineellista. He hyväksyivät eron konkreettisten kappaleiden ja abstraktien olioiden välillä, mutta hylkäsivät Aristoteleen opetuksen siitä, että puhtaasti aineettomia asioita on olemassa. Sen sijaan he hyväksyivät Anaksagoraan ajatuksen siitä, että jos kappale on esimerkiksi kuuma, tämä johtuu siitä, että jokin osa universaalista kuumasta kappaleesta on tullut osaksi kappaletta. Päinvastoin kuin Aristoteles, stoalaiset sovelsivat tätä ajatusta kaikkiin aksidensseihin. Näin jos kappale on esimerkiksi punainen, tämäkinjohtuu siitä, että jokin osa universaalista punaisesta kappaleesta on tullut osaksi kappaletta.


title: Kategoriat (stoalaisuus)

text: Lisäksi stoalaisten näkemys erosi Aristoteleen näkemyksestä siinä, että he tekivät jyrkän eron konkreettisten ja abstraktien termien välille. Teknisesti ottaen kaikki neljä stoalaista kategoriaa ovat konkreettisia kappaleita koskevia. Aristoteleelle "valkea", "valkoisuus", "kuuma" ja "kuumuus" ovat kvaliteetteja. Stoalaisille kuitenkin vain "valkea" ja "kuuma" ovat kvaliteetteja, mutta "valkoisuus" ja "kuumuus" eivät.


title: Kategoriat (stoalaisuus)

text: Kävi ilmeiseksi, että pelkkä ero konkreettisen substanssin ja konkreettisten kvaliteettien välille ei riittänyt logiikan perustaksi. Sokrates oli Platonin laajemmassa "Hippiaassa" esittänyt huomautuksia Anaksagoraan lähestymistapaa kohtaan, ja selittänyt kaikki ominaisuudet sitä kautta, että ne ovat kappaleissa siten kuin yksi kappale voi sisältyä toiseen. Dialogissa Hippias pyrki selittämään Sokrateelle, mitä kauneus on. Sokrates pitää selitystä, jonka mukaan kauneus on esimerkiksi kaunis neito, terveys, vauraus ja pitkä elämä, virheellisenä.


title: Kategoriat (stoalaisuus)

text: Aristoteles ratkaisi ongelman ehdottamalla, että aksidentaaliset ominaisuudet ovat ei-substantiaalisia olevia, jotka inheroivat substanssissa. Hän määritteli tämän suhteen seuraavasti: ”'Subjektissa olevalla' tarkoitan sellaista, joka olematta osa jostakin ei voi olla olemassa erillään siitä, jossa se on”.


title: Kategoriat (stoalaisuus)

text: Tällainen aineeton läsnäolo oli stoalaisille ongelma, sillä he yhtyivät Platonin "Timaiokseen" siinä, että heille asian "ousia" oli sen aine. Ongelma on helppo ymmärtää. Jos Sokrateessa on läsnä aineeton oleva "Ateenassa", joka saa aikaan sen, että hän on substantiaalisesti läsnä Ateenassa, vaikuttaa siltä, että tämä johtaa äärettömään regressioon, koska vaikuttaa siltä, että Sokrateessa olevassa aineettomassa Ateenassa olisi aineeton Sokrates, ja niin edelleen. Lopulta ei voida sanoa, mikä on oikea Sokrates ja mikä oikea Ateena. Sama argumentti soveltuu Aristoteleen muihin kategorioihin. Oliko esimerkiksi Arkhimedeessä aineeton "juokseminen", joka sai hänet juoksemaan alasti Syrakusan katuja huutaen "”heurekaa”"?


title: Kategoriat (stoalaisuus)

text: Stoalaiset kehittivät kategoriaoppinsa kategoriat "dispositio" ja "dispositio suhteessa johonkin" vastaukseksi platonistien ja peripateetikkojen näkemysten aiheuttamille ongelmille. Stephen Mennin mukaan kaksi ensimmäistä kategoriaa, "substanssi" ja "kvaliteetti", esiintyvät jo Zenon Kitionilaisella. Neljäs kategoria, "dispositio suhteessa johonkin", vaikuttaa kehittyneen Ariston Khioslaisen aikaan mennessä. Kolmas kategoria, "dispositio", esiintyy ensimmäisen kerran Khrysippoksella. Neljännessä kategoriassa esiintyvä asioiden välinen suhteellisuus vaikuttaa ilmeisemmältä kuin kolmas kategoria "dispositio", joten se vaikuttaa kehittyneen ensimmäisenä.


title: Kategoriat (stoalaisuus)

text: Aristoteles oli käyttänyt "suhteessa olevan" kategoriaa jotakuinkin yleisellä tavalla seuraavasti: ”Suhteessa oleviksi sanotaan sellaisia, joiden sanotaan olevan sitä, mitä ne ovat jollekin muulle kuuluvina tai olemalla jollakin muulla lailla jonkun toisen suhteen”. Siksi hänen mukaansa "tieto" ja "tiedettävä" ovat suhteessa olevia. Tietoa voidaan selvästi pitää jonakin, joka on olemassa subjektissaan. Aristoteles itse tunnisti hyvin toisenlaisen suhteessa olemisen: ”suhteessa olemista ei koske mikään sille ominainen muutos, sillä toisesta jäsenestä tulee milloin suurempi, milloin taas pienempi tai yhtä suuri ilman, että se itse muuttuu, jos toisen jäsenen kvantiteetti muuttuu”. Ensin mainitussa tapauksessa suhteessa oleva voidaan sanoa jostakin joka on subjektissaan (kuten tieto), jälkimmäisessä tapauksessa ei (kahden kappaleen suhteelliset koot). Tämän vuoksi tarvittiin neljäs kategoria "dispositio suhteessa johonkin" selittämään, kuinka jokin asia voi olla suhteessa toiseen ilman, että subjektissa on läsnä mitään aineellista.


title: Kategoriat (stoalaisuus)

text: Mennin mukaan kolmas kategoria "dispositio" tunnistettiin todennäköisesti ensimmäisenä suhteessa hyveisiin. Sokrateen mukaan hyve oli eräänlaista tietoa. Viisas ihminen toimii hyveellisesti, koska hän näkee sen oikeaksi tavaksi toimia. Tietämätön sen sijaan ei voi välttää paheita. Stoalaiset katsoivat, että viisaalla on kaikki hyveet kokonaisuudessaan. Ariston oli katsonut, että on olemassa todellisuudessa vain yksi hyve, joka on "jollakin tavalla dispositiossa suhteessa johonkin". Tämä vaikutti liikaa megaralaiselta näkökannalta. Siksi Khrysippos luki hyveet erillisiksi, toisistaan erottamattomiksi "dispositioiksi" itsessään, ei suhteessa johonkin muuhun. Tämä oli syy sille, miksi kolmas kategoria tarvittiin.


title: Jean-Luc Bilodeau

text: Jean-Luc Bilodeau (s. 4. marraskuuta 1990 Vancouver, Brittiläinen Kolumbia) on kanadalainen näyttelijä, joka tunnetaan parhaiten Josh Tragerin roolista televisiosarjasta "Kyle XY". Bilodeau esiintyi ensimmäisen kerran elokuvassa vuonna 2004, kun hän näytteli Bobbyä elokuvassa "Ill Fated" (2004).


title: Jean-Luc Bilodeau

text: Hän valmistui Holy Cross Regional High Schoolista kesäkuussa 2008. Ennen kuin Bilodeausta tuli näyttelijä, hän oli tanssija. Hän tanssi 8 vuotta, mutta sen jälkeen tanssiminen alkoi jäädä vähemmälle, kun hänen aikatauluunsa ei riittänyt enää aikaa sille.


title: Kyröskosken Ponsi

text: Kyröskosken Ponsi on vuonna 1902 perustettu hämeenkyröläinen urheiluseura. Seuran edustajat ovat menestyneet parhaiten yleisurheilussa ja maastohiihdossa, joiden lisäksi lajivalikoimaan kuuluvat lentopallo, pyöräily ja salibandy. Seuran puheenjohtaja on Jani Perkonmäki. Ponsi järjestää vuosittain lajikarnevaaleihin kuuluvat Kyröskosken kuulakarnevaalit.


title: Kyröskosken Ponsi

text: Ponnen tunnetuin edustaja lienee nykyinen seura-aktiivi Matti Yrjölä, joka aktiiviurallaan rohmusi kuulantyönnön SM-mitaleita ja Suomen ennätyksiä. Olympiamitalinkin seuran edustaja on saavuttanut, kun Ikaalisten Urheilijoista Ponteen siirtynyt Matti Pitkänen voitti maastohiihdon 4x10 km viestikultaa Innsbruckista 1976. 2000-luvun alussa pika-aituri Jarno Jokihaara voitti 110 metrin aitojen Suomen mestaruuden kahdesti.


title: Nokitasku

text: Nokitasku ("Saxicola caprata") on Aasiassa esiintyvä sieppoihin kuuluva varpuslintu.


title: Nokitasku

text: Linnun pituus on noin 13,5 cm, siipien kärkiväli 21–23 cm ja paino 12–26 g, tavallisesti 15–17 g. Kooltaan nokitasku on kuin pensastasku. Sen höyhenpuku on tumma: juhlapukuinen koiras on musta paitsi vatsa, alaperä, yläperä ja siipilaikku ovat valkoiset. Peruspukuisen ja nuoren koiraan höyhenpuku on hieman kirjavampi. Naaraan väritys vaihtelee vaaleanruskeasta tummanruskeaan ja senkin vatsa on usein valkoinen, mutta valkoinen siipilaikku siltä puuttuu.


title: Nokitasku

text: Nokitasku elää laajalla alueella Keski- ja Etelä-Aasiassa, lännessä Iranista Pakistanin ja Pamirin kautta Intiaan, Filippiineille, Indonesiaan (puuttuu Borneosta) ja Uuteen-Guineaan. Sen elinympäristön ala on 1–10 miljoonaa neliökilometriä. Laji on enimmäkseen lyhyen matkan muuttolintu esiintymisalueen länsiosissa ja talvehtii Kaakkois-Iranissa ja Irakissa. Itäiset trooppiset populaatiot ovat paikkalintuja. Lajista tunnetaan useita alalajeja.


title: Nokitasku

text: Nokitasku asuu avomaiden ja kukkulanrinteiden pensaikoissa, mielellään purojen, jokien tai kosteikkojen reunamilla, missä kasvaa pajukkoa tai korkeaa ruohokasvillisuutta. Laji viihtyy myös puutarhoissa ja laitumilla, mutta se välttelee metsiä, vuoristoa ja kuivia aroja.


title: Nokitasku

text: Nokitasku rakentaa pesänsä maahan tai matalalle kiven, kallion tai muurin rakoseen. Naaras munii 2–5 munaa. Pesintä tunnetaan puutteellisesti.


title: Nokitasku

text: Nokitaskun ravintoa ovat hyönteiset ja muut pienet selkärangattomat eläimet.


title: Liike-elämän etiikka

text: Liike-elämän etiikka on osa soveltavaa etiikkaa.


title: Liike-elämän etiikka

text: Etiikka eli moraalin tutkimus jakautuu useisiin alakohtiin joista yksi on soveltava etiikka. Soveltava etiikka on normatiivisen etiikan teorioiden soveltamista käytäntöön. Liike-elämän etiikka on juuri tätä, eli oikean ja väärän, hyvän ja pahan, tutkimusta liike-elämässä.


title: Liike-elämän etiikka

text: Kopperi, Marjaana. Liike-elämän etiikka. niin & näin 1/1999.


title: Liike-elämän etiikka

text: Etiikka.fi. Kirjoituksia etiikasta, erityisesti median, viestinnän ja päätöksenteon eettisistä kysymyksistä.


title: Verkkolevät

text: Verkkolevät ("Chlorarachnea") on pieni ryhmä yksisoluisia amebamaisia eliöitä, joiden solut voivat kasvaa yhteen ja muodostaa limasienten ja labyrinttisienten tapaan hitaasti liikkuvia verkkomaisia limakkoja. Limakossa olevien solujen välille muodostuu ohuita solulimasta koostuvia säikeitä, jotka yhdistävät soluja toisiinsa ja jotka samalla pyydystävät ravintohiukkasia. Niillä on viherhiukkasia, joilla ne kykenevät yhteyttämään. Toisaalta ne kykenevät myös toisenvaraiseen ravinnonottoon fagosytoimalla verkkorakenteeseen tarttuneita bakteereja ja muita yksisoluisia pieneliöitä. Verkkoleviä tavataan trooppisissa merissä.


title: Verkkolevät

text: Verkkoleväsolut voivat muodostaa paksuseinäisiä lepoitiöitä. Näistä puolestaan itää uusia amebamaisia soluja tai uintisiimallisia parveiluitiöitä.


title: Verkkolevät

text: Verkkolevien viherhiukkaset ovat peräisin endosymbionttiselta viherlevältä. Muinaisesta viherlevästä on nykyisin jäljellä viherhiukkasen ympärillä oleva ylimääräinen kalvopari ja näiden kalvoparien välissä oleva viherlevän pitkälle surkastunut tumarakenne eli nukleomorfi.


title: Verkkolevät

text: Uusimpien geneettisten tutkimusten perusteella verkkolevät luokitellaan Rhizaria-kunnan Cercozoa-pääjaksoon. Tätä ennen niitä pidettiin viherhiukkastensa perusteella kasvien ja viherlevien kehityslinjaan kuuluvina eliöinä.


title: Tie (kappale)

text: Tie on Viikatteen single. Kappale "Haaskalinnut saalistaa" on alun perin elokuvasta Speedy Gonzales - Noin 7 veljeksen poika. Arvo Viikate on säveltänyt kappaleen "Autuaat". Kappaleesta kuvattiin myös musiikkivideo. Se kuvattiin Ylöjärvellä, Voionmaan opiston studiolla. Musiikkivideon on ohjannut Joonas Berghäll, ja video tallennettiin 16mm filmille. Tyylilajina ovat film noir sekä 1900-luvun alkupuoliskon agentti-elokuvat.


title: Sahelinmuurahaistasku

text: Sahelinmuurahaistasku ("Myrmecocichla aethiops") on Afrikassa esiintyvä sieppoihin kuuluva varpuslintu.


title: Sahelinmuurahaistasku

text: Linnun pituus on noin 17 cm, siipien kärkiväli 28,5–32 cm ja paino noin 58 g (painoaineistossa vain viisi kenialaista lintua). Sahelinmuurahaistaskukoiras on pääosin tumman tervanruskea, pyrstö ja alaperä ovat mustat. Käsisulkien sisähöyty on valkoinen, tyveltä alkaen 2/3 sulkien pituudesta, ja lennossa näkyy siivellä harakkamainen valkea kuvio. Naaras ja nuori lintu ovat tervanruskeita. Kaikissa puvuissa nokka ja koivet ovat mustat.


title: Sahelinmuurahaistasku

text: Sahelinmuurahaistasku elää Afrikassa Saharan eteläpuolella Sahelin alueella, lännessä Senegalista alkaen, idässä Keniaan ja Tansaniaan. Sen elinympäristön ala on noin 2,1 miljoonaa neliökilometriä. Laji lienee paikkalintu. Lajista tunnetaan kolme alalajia, joista nimialalaji "aethiops" on läntisin, "sudanensis" tavataan Sudanissa ja "cryptoleuca" Itä-Afrikassa.


title: Sahelinmuurahaistasku

text: Sahelinmuurahaistasku asuu kuivien avomaiden pensaikoissa, taajamissa, tienvarsilla ja harvaa puustoa kasvavilla tasangoilla. Pesäpaikkaansa varten se tarvitsee kuoppia ja vuoraamattomia kaivoja.


title: Sahelinmuurahaistasku

text: Sahelinmuurahaistasku rakentaa pesänsä maahan vaakasuoraan onkaloon. Pesintä tunnetaan puutteellisesti.


title: Sahelinmuurahaistasku

text: Sahelinmuurahaistasku ravintoa ovat ainakin muurahaiset ja muut hyönteiset.


title: Leimu (kappale)

text: Leimu on Viikatteen single. Kappale pääsi Yleisradion nuorten kanavan a-soittolistalle. Se oli Suomen virallisella singlelistalla yhteensä 6 viikkoa, ja parhaimmillaan se sijoittui sijalle 6. Levyn kannet on tehnyt Arvo Viikate. Kappaleesta tehtiin myös musiikkivideo, joka on road movie - hengessä etenevä talvinen tarina. Videossa olivat ensi kertaa Arvo ja Ervo Viikate. Video tallennettiin Tampereen ympäristössä 16mm värifilmille.


title: Leimu (kappale)

text: Levyltä löytyvä "Synkkä valtaistuin" on yhtyeen mukaan nimetty norjalaisyhtye Darkthronen mukaan, tosin itse kappale kertoo penkkiurheilusta.


title: Painonnosto kesäolympialaisissa 1984

text: Vuoden 1984 kesäolympialaisissa kilpailtiin painonnostossa kymmenessä eri painoluokassa. Vain miehet kilpailivat. Kilpailuareenana toimi Albert Gersten Pavilion.


title: Painonnosto kesäolympialaisissa 1984

text: Lajia dominoinut Neuvostoliitto boikotoi kisoja eikä osallistunut, mikä paransi muiden kilpailijoiden mitalimahdollisuuksia huomattavasti.


title: Painonnosto kesäolympialaisissa 1984

text: " Mahmoud Tarha nosti 230,0 kg, mutta jäi kiinni dopingista."


title: Painonnosto kesäolympialaisissa 1984

text: " Göran Pettersson nosti 360,0 kg, mutta jäi kiinni dopingista."


title: Painonnosto kesäolympialaisissa 1984

text: " Stefan Laggner (tulos 385,0 kg) ja Serafim Grammatikopoulos jäivät kiinni dopingista."


title: Forgotten Realms: Demon Stone

text: Forgotten Realms: Demon Stone on vuonna 2004 julkaistu toimintapeli PlayStation 2:lle, Xboxille ja PC:lle. Se perustuu "Dungeons & Dragons" -pelin Forgotten Realmsiin. Pelin teki Atari ja sen ikäsuositus on 12+.


title: Forgotten Realms: Demon Stone

text: Kolme sankaria taistelevat jalokivikaivoksilla örkkiarmeijoja vastaan. Siellä he tietämättään päästävät Ygorlin ja Cirekan Demon Stonen sisältä pois maailmaan. Kolme sankaria haluavat korjata virheensä ja pysäyttää Ygorlin ja Cirekan.


title: Get On Da Mic

text: Get On Da Mic on vuonna 2004 julkaistu videopeli PlayStation 2:lle. Pelin teki Eidos Interactive. Poiketen muista laulupeleistä, "Get On Da Mic" sisältää ainoastaan hip hoppia. Pelissä on samanlainen mikrofoni kuin "Karaoke Revolution" -pelissä. Pelissä on kaksinpeli ja sen ikäsuositus on 12+.


title: Get On Da Mic

text: Get on Da Micissä on yhteensä 40 laulua monilta tunnetuilta rap-artisteilta, kuten Snoop Doggilta, J-Kwonilta, Dr. Dreltä, Tupacilta, T.I.:ltä, Kanye Westiltä ja Ying Yang Twinsiltä.


title: Visitation

text: Visitation on suomalaismuusikko Pekka Pohjolan vuonna 1979 julkaistu neljäs sooloalbumi. Se on Pohjolan ensimmäinen albumi, jonka nimi ja kappaleiden nimet ovat alkuperäisiltä nimiltään englanninkielisiä. Kappaleiden nimet kirjoitti Mike Oldfieldin Euroopan kiertueen kirjanpitäjä John Ayton.


title: Visitation

text: Pohjolan mukaan Visitation-albumin sävellys Try to remember oli hänen viimeinen yrityksensä tehdä soolokappale bassolle. Sen työnimi olikin Bassokansanlaulu. Kuitenkin kappaleessa on merkittävä rooli myös jousisoittimilla.


title: Visitation

text: Albumilla käytetään laajaa kokoonpanoa, myös Helsingin kaupunginorkesteria. Tämän albumin jälkeen Pohjola siirtyi levyttämään enemmän yhtyelevyjä, kunnes taas myöhemmin käytti laajempia kokoonpanoja.


title: Visitation

text: Albumi oli tarkoitus tehdä Love Recordsille, mutta levy-yhtiö oli jo menossa konkurssiin, eikä pystynyt maksamaan soittajille palkkoja. Albumin julkaisi lopulta Finnlevy.


title: Visitation

text: Kaikki kappaleet säveltänyt ja sovittanut Pekka Pohjola.


title: Visitation

text:
A-puoli
B-puoli


title: Visitation

text:
Kappaleella 3 Helsingin kaupunginorkesterin puupuhaltimet ja sellot
Konserttimestari: Jorma Ylönen


title: Visitation

text:
Kappaleella 6 Helsingin kaupunginorkesterin puupuhaltimet ja jousisoittimet
Konserttimestari: Jorma Ylönen
Kapellimestari: Esko Linnavalli


title: Ghosthunter

text: Ghosthunter on vuonna 2003 julkaistu kauhuräiskintäpeli Sonylta. Sen ikäsuositus on kauhusta huolimatta 12+.


title: Ghosthunter

text:
"Ghosthunter" alkaa poliisin Lazarus Jonesin ensimmäisestä päivästä poliisina. Hänet lähetetään työparinsa Anna Steelen kanssa tutkimaan outoja ilmiöitä hylätyssä koulussa. Kun Jones ja Steele hajaantuvat, löytää Jones hylätyn laboration ja vahingossa vapauttaa siellä olevat kummitukset, mukaan lukien Lordi Hawksmoorin haamun. Sitten Hawksmoor sieppaa Steelen ja lähettää kummitukset Jonesin kimppuun.
Jones päättää etsiä ja pelastaa Steelen. Matkalla hän saa apua ystävälliseltä Kate Hellerin haamulta.


title: Ghosthunter

text:
Ghosthunter sekoittaa omaperäisesti kauhua, toimintaa, huumoria ja draamaa. Ghosthunterissa on myös harvinainen "hämäysloppu": Lazarus kuolee ja ruutuun tulee päävalikko ja pyytää pelaajaa aloittamaan uudestaan. Pari sekuntia tämän jälkeen, peli jatkuu taas.
"Ghosthunter" on saanut hyviä arvosanoja ja sen Metacriticiltä saama arvosana on 70 prosenttia, vaikkakin jotkut sivustot ovat antaneet yli 90 pisteen arvosanoja. Sitä kehuttiin omaperäisyydestä, hienosta grafiikasta ja kenttäsuunnittelusta. Sitä haukuttiin kameraongelmista ja toistosta.


title: Lauluni mun

text: Lauluni mun on suomalaislaulaja Nikan esikoisalbumi. Se julkaistiin 25. helmikuuta 2009.


title: Ghost Rider (videopeli)

text: Ghost Rider on Climax Groupin kehittämä ja 2K Gamesin helmikuussa 2007 julkaisema hack and slash. Peli perustuu elokuvaan "Ghost Rider – aaveajaja". Pelin päähahmo on Ghost Rider, joka taistelee elokuvasta ja sarjakuvasta tuttuja vihollisia vastaan. PEGI:n antama ikäsuositus pelille on 12+.


title: Ghost Rider (videopeli)

text: "Ghost Rider" muistuttaa pelattavuudeltaan paljon "Devil May Cry" ja "God of War" -pelejä. Pelissä voi liikkua jalan tai moottoripyörällä.


title: Ghost Rider (videopeli)

text: "Ghost Rider" on saanut keskinkertaisia arvosanoja. Game Rankingsin antama keskiarvosana on 54/100 prosenttia.


title: Suomalaissosialistinen puolue

text: Suomalaissosialistinen puolue oli 1930-luvulla toiminut kansallisuusaatetta ja sosialismia yhdistänyt puolue, jonka kantava voima ja ideologi oli professori Yrjö Ruutu. Puolue perustettiin syyskuussa 1932 nimellä Suomen Kansallissosialistinen Liitto (SKSL) Ruutu ei kuitenkaan varsinaisesti lukeutunut Hitlerin edustaman kansallissosialismin tukijoihin. Hän oli kehitellyt omaa teoriaansa 1920-luvun alusta alkaen, ja suomalaissosialistit sanoutuivat irti natseista.


title: Suomalaissosialistinen puolue

text: SKSL perustettiin 7. syyskuuta 1932. Puheenjohtajaksi valitun Ruudun lisäksi ensimmäiseen puoluehallitukseen kuuluivat Paavo Virtanen, Heikki Waris ja Juhani Konkka. Uutta järjestöä oli suunniteltu jo useita vuosia ja sen juuret olivat Ruudun vuonna 1924 perustamassa "Vasama"-yhdistyksessä. Syksyllä 1932 järjestön nimi muutettiin Helsingin Kansallissosialistiseksi Yhdistykseksi, ja siitä tuli SKSL:n paikallisosasto. Syyskuussa alkoi ilmestyä myös puolueen äänenkannattaja "Kansallissosialisti". SKSL sai kannattajia muun muassa Vapaasta Työväenliitosta, josta irtaantui ryhmä Einar Lindholmin johdolla. SKSL järjesti talvella 1932–1933 lukuisia tilaisuuksia, joihin kerääntyi satoja ihmisiä.


title: Suomalaissosialistinen puolue

text: SKSL käytti tunnuksenaan hakaristiä ja tervehdyksenään ylösnostettua oikeaa kättä. Maaliskuussa 1933 puolue perusti Kansallissosialistisen Työjärjestön (KT), jonka oli tarkoitus toimia propagandaosastona puolueen sisä- ja ulkopuolella. Jäsenten tuli pukeutua mustaan univormuun. Jo huhtikuussa KT päätti kuitenkin erota SKSL:stä vastalauseena Ruudulle. Vietti Nykänen jätti SKSL:n maaliskuussa ja perusti Iskumiehet -järjestön.


title: Suomalaissosialistinen puolue

text: Kansallissosialismi puolueen nimessä veti mukaan saksalaisen natsismin kannattajia ja liitto ajautui sisäiseen konfliktiin pian perustamisensa jälkeen. Keväällä 1933 Ensio Uodin johtama Kansallinen Liitto yhdistyi SKSL:ään ja Uoti nousi puoluejohtoon. Eduskuntavaalikampanjassa tuore varapuheenjohtaja muun muassa rinnasti suomenruotsalaiset saksan juutalaisiin. Uoti jätti puolueen kesän vaalien jälkeen yhdessä Emil Jutilan kanssa. Tappiolle jäänyt linja kannatti saksalaistyylistä kansallissosialismia Ruudun suomalaisemman version sijaan. Uoti siirtyi IKL:ään. Jutila kannattajineen perusti myöhemmin Yhteisrintama-puolueen.


title: Suomalaissosialistinen puolue

text: Syyskuussa 1933 SKSL julisti, ettei se hyväksynyt esimerkiksi johtajuus-periaatetta. Marraskuussa puolue päätti lopettaa hakaristin käytön. Uusi logo koostui neljästä toisensa leikkaavasta neliöstä, jotka symboloivat itsenäisyyttä, suomalaisuutta, oikeutta työhön sekä poliittista tiedostamista. Ruudulla ja Konkalla oli sympatioita Gregor Strasserin johtamaa (1934 kukistettua) natsipuolueen vasemmistosiipeä kohtaan. Natseista erottautuminen johti myös nimenvaihtoon. Puolue ei kuitenkaan saanut uutta nimeä rekisteröityä, koska Ensio Uodin marraskuussa 1934 perustama Suomalaissosialistinen Työväen Puolue ehti yhdistysrekisteriin ennen SKSL:n ilmoitusta. SKSL:n paikallisjärjestöjä oli tosin nimetty suomalaissosialistisiksi jo keväällä 1934. SKSL vaati SSTP:n rekisteröinnin kumoamista oikeusteitse, mutta Helsingin raastuvanoikeus ratkaisi asian SSTP:n eduksi keväällä 1935.


title: Suomalaissosialistinen puolue

text: Kansallissosialisti-lehti lopetti joulukuussa 1934. Päätoimittajina ehtivät toimia Paavo Virtanen sekä Juhani Konkka, joka oli myös SKSL:n puoluesihteeri vuosina 1933–1934.


title: Suomalaissosialistinen puolue

text: Suomalaissosialistinen puolue osoitti propagandansa lähinnä sivistyneistölle, joka ei innostunut ajatuksista. Alun jälkeen se kuihtui pian keskustelukerhoksi. Puolue lopetti toiminnan vuonna 1937, kun Ruutu kannattajineen siirtyi SDP:hen. Entisistä suomalaissosialisteista Yrjö Kilpeläinen ja Unto Varjonen tekivät huomattavan uran sosialidemokraattien riveissä. Ruutu siirtyi sotien jälkeen kansandemokraatteihin.


title: Suomalaissosialistinen puolue

text: Jatkosodan jälkeen yhdistysrekisteristä poistettiin välirauhansopimuksen 21. artiklan nojalla "Suomen Kansallissosialistisen Liiton kannatusyhdistys" 23. syyskuuta 1944 ja "Suomen Kansallissosialistinen Liitto" 19. lokakuuta 1944.


title: Suomalaissosialistinen puolue

text: SKSL:n suunnitelmataloutta korostanut ohjelma julkaistiin syyskuussa 1932.


title: Suomalaissosialistinen puolue

text: Suomalaissosialistinen puolue korosti, ettei se halunnut matkia saksalaisia, ja Ruutu kertoi pitävänsä natsismia epämääräisenä, taantumuksellisena sekä epätieteellisenä aatteena. Suomalaiskansallinen sosialismi merkitsi Ruudulle valtiojohtoista suunnitelmataloutta, joka eliminoisi yhteiskunnalliset ristiriidat kansallisen edun hyväksi. Hän oli kehitellyt ajatusta nationalismin ja sosialismin yhdistämisestä 1920-luvun alusta lähtien, ja tullut siihen tulokseen, että kansallinen etu vaati sekä marxismin että laissez-faire kapitalismin hylkäämistä. Samansuuntaisia ajatuksia esittäneistä fasisteista Ruudun ajattelu poikkesi esimerkiksi siinä, että hän kannatti demokratiaa sekä moderneja, valistuksen myötä syntyneitä, rationalistis-positivistisia arvoja.


title: Suomalaissosialistinen puolue

text: SKSL:n asenne lapuanliikkeeseen oli negatiivinen. Puolueen pahimmat vastustajat olivat IKL ja SKJ, joiden katsottiin hakeneen ideologiansa ulkomailta. Puolue kannatti Suur-Suomen ajatusta, mutta se tuomitsi sotilaalliset suunnitelmat tavoitteen saavuttamiseksi ja korosti muutenkin kansainvälistä yhteistyötä eristäytymisen sijaan.


title: Suomalaissosialistinen puolue

text: SKSL osallistui vuoden 1933 eduskuntavaaleihin viidessä vaalipiirissä. SKSL:llä oli 13 ehdokasta. Puolueen omat listat (Uusimaa, Viipuri it., Oulu et., Vaasa it.) saivat yhteensä 1 406 ääntä (0,13%) ja Iskumiesten kanssa tehty vaaliliitto (Viipuri länt.) 863.


title: Suomalaissosialistinen puolue

text: Vuoden 1936 eduskuntavaaleissa puolueen puheenjohtaja oli ehdokkaana edistyspuolueen kanssa tehdyssä vaaliliitossa Uudellamaalla.


title: Lasse Laatunen

text: Lasse Osmo Tapani Laatunen (s. 28. marraskuuta 1950 Heinola) on suomalainen järjestömies, joka työskenteli Elinkeinoelämän keskusliiton (EK) työmarkkinajohtajana 2012–2014. Aiemmin hän toimi EK:n lakiasiainjohtajana. Hän on koulutukseltaan oikeustieteen kandidaatti.


title: Lasse Laatunen

text: Laatunen on ollut työnantajajärjestön palveluksessa Teollisuuden ja Työnantajain Keskusliiton laki- ja sosiaaliasioista vastaavana johtajana 1984–2005, sektorijohtaja 1998–2005. Hän oli 2005–2008 työmarkkinasektorin lakiasiainjohtaja, ja vuosina 2008–2012 hän oli EK:n lainsäädäntö- ja kauppapolitiikka -sektorin lakiasiainjohtaja. Yli neljänkymmenen vuoden ajan hän vaikutti merkittävästi Suomen työmarkkinoihin edustaessaan työnantajia niin kutsutuissa kolmikantaneuvotteluissa.


title: Lasse Laatunen

text: Laatusen väitetään painostaneen Akavaa Lex Nokian valmisteluvaiheessa. "Suomen Kuvalehti" on julkaissut asiaan liittyvän sähköpostiviestin.


title: Lasse Laatunen

text: Laatunen kuuluu työmarkkinoiden keskusjärjestöjen eläkeneuvotteluryhmään. Laatunen toimii Eläketurvakeskuksen (vuodesta 1984), Kansaneläkelaitoksen sekä Tapaturmavakuutuslaitosten liiton hallituksen jäsenenä.


title: Valokuvauksen historia

text: Valokuvauksen historia alkoi 1700-luvun lopulla tehdyistä kokeista ja keksinnöistä, joilla pyrittiin pysyvästi vangitsemaan camera obscuran tuottama kuva. Hopean tummentumisen valon vaikutuksesta selvitti saksalainen tiedemies Johann Heinrich Schulze vuonna 1727. Thomas Wedgwood ja professori Humphrey Davy saivat camera obscuran avulla kuvia hopeanitraattiliuoksessa kostutetulle paperille ja nahalle 1700-luvun lopulla. Kuvat eivät kuitenkaan olleet pysyviä. Valokuvauksen varsinaisena alkuna pidetään vuotta 1839, jolloin Ranskan tiedeakatemia osti Louis Daguerrelta oikeudet daguerrotypiaan ja vapautti keksinnön koko maailman käyttöön.


title: Valokuvauksen historia

text: Louis Daguerren nimiin pantu keksintö oli vain yksi monien valokuvaukseen liittyvien keksintöjen joukossa. Daguerrotypiasta tuli kuitenkin ensimmäinen kaupallisesti hyödynnettävä valokuvausmenetelmä. Nicéphore Niepce onnistui jo vuonna 1826 tuottamaan pysyvän valokuvan asfalttipalaseen heliografiamenetelmällä. Valotusaika oli 8 tuntia. Daguerrotypia levisi maailmalle uutena miniatyyrimaalaus- ja muotokuvausmenetelmänä. Daguerrotypia oli positiivimenetelmä mutta täysin erilainen kuin myöhemmät filmiin perustuvat positiivimenetelmät.


title: Valokuvauksen historia

text: Monet taiteilijat ottivat menetelmän käyttöönsä. Nyt pystyttiin tuottamaan kuvia ilman taiteilijan ammattitaitoa. Niinpä uskottiin valokuvauksen lopullisesti korvaavan taidemaalarin. Valokuvaus korvasikin kiertävät miniatyyrimaalarit, joista monet ryhtyivät valokuvaajiksi. Monet taiteilijat näkivät valokuvauksessa myös hyvän keinon luonnosten tekoon. Valokuvaa pidettiin jatkeena "camera lucidalle", joka sekin oli taiteilijan luonnosteluväline. Suuri osa taidedebatista on tämän jälkeen käyty sillä ristiriita-alueella, joka syntyi kuvataiteen ja valokuvauksen kohtaamisessa.


title: Valokuvauksen historia

text: Englantilainen Henry Fox Talbot teki 1800-luvun alussa kokeita kostuttamalla paperin ruokasuola- ja hopeanitraattiliuoksella. Materiaali oli kuitenkin liian hidasta camera obscurassa käytettäväksi. Daguerren keksinnön innoittamana hän paransi keksintöään, kalotypiaa, josta tuli ensimmäinen negatiivimenetelmä. Menetelmän etuna oli kuvien edullinen hinta ja kopioitavuus. Se ei kuitenkaan aluksi yleistynyt Talbotin patentin takia. Negatiiviin perustuvat valokuvausmenetelmät yleistyivät 1850-luvulla. Valokuvan monistaminen oli tullut mahdolliseksi.


title: Valokuvauksen historia

text: Valokuvaaminen oli alan ammattilaisten työtä, kunnes yhdysvaltalainen George Eastman julkaisi helppokäyttöisen Kodak-kameran vuonna 1888. Seuraavana vuonna Eastman toi markkinoille rullafilmiä käyttävät Brownie-kameran, jonka filmirullalle saattoi ottaa sata kuvaa. Leveä rullafilmi hallitsi markkinoita 1950-luvulle asti. Tällöin se jäi sivuosaan ja markkinat valtasi kinofilmi, joka oli alun perin tarkoitettu elokuvakameroihin.


title: Valokuvauksen historia

text: Nykyaikainen valokuvateollisuus muodostaa suuren maailmanlaajuisen verkoston, joka tuottaa muun muassa kamerat, valokuvausmateriaalit ja tietokoneohjelmat. Verkosto kattaa myös paikalliset myyntiorganisaatiot eri maissa. Valokuvatuotanto on olennainen osa jälkiteollista informaatioteollisuutta ja tiedotusvälineitä. Ilman tätä valokuvatuotannon globaalia koneistoa valokuvausta tuskin olisi nykymuodossa olemassa.


title: Valokuvauksen historia

text: Värikuvan alkuvaiheessa kuva värjättiin maalaamalla. Varsinaisen värikuvauksen kehittäjien oli aluksi selvitettävä värien fysikaalisia ominaisuuksia ja sitä, miten värisävyt muodostetaan päävärejä sekoittamalla eli reproduktiolla. Vuonna 1861 James Clerk Maxwell esitti väriopissaan kolmen päävärin järjestelmää. Aluksi kohteesta otettiin kolme eri kuvaa päävärien mukaisilla suotimilla. Venäläinen Sergei Prokudin-Gorski toteutti tämän 1900-luvun alkuvuosina siten, että kolme eri suotimilla otettua kuvaa yhdistettiin vasta kun kuva näytettiin projektorilla (eli "taikalampulla"). Hän käytti lasinegatiiveja ja tämä vuonna 1903 patentoitu menetelmä tunnetaan nimellä Autochrome. Eri värikerrosten yhdistäminen samalle värinegatiiville vaati runsaasti kehittelytyötä. Vanhimmat kuluttajien saatavilla olleet kolmivärifilmit olivat Chimicolor (1931), Technicolor IV (1932), Agfacolor (1932) ja Kodacolor (1935), mutta värikuvaus yleistyi vasta 1940-luvun puolivälin jälkeen. Värinegatiivien rinnalle tulivat silloin myös diafilmit, joita katsottiin projektoreilla.


title: Valokuvauksen historia

text: Jälkikuva on silmän ominaisuus. Kuva viipyy silmässä katsomisen jälkeenkin. Kun ilmiö havaittiin, syntyi runsaasti erilaisia kokeellisia instrumentteja, joilla sen saattoi todentaa. Näistä kehittyi huvitteluvälineitä, jotka lopulta johtivat muun muassa elokuvan ja stereokuvan keksimiseen. Myös röntgenkuvaus on syntynyt valokuvakokeilujen tuloksena.


title: Valokuvauksen historia

text: Ensimmäiset stereokuvat kuvattiin jo vuonna 1839 daguerrotypia-menetelmällä. Stereokuville sopivan katselulaitteen puute ja kuvien kopioimisen vaikeus hidasti stereokuvauksen yleistymistä. Stereokuvaus ei yleistynyt kuluttajien keskuuteen, ja esimerkiksi View-Master-laite jäi lasten leluksi. Yksinkertaisempi, maalaustaiteesta tuttu kuvamuoto eli valokuva muodostui kuluttajille sopivaksi massatuotteeksi. Se toimi jatkumona vanhemmalle naturalistiselle ilmaisutavalle.


title: Valokuvauksen historia

text: Valokuvaus oli kehittyessään poistanut laitteen ja katsojan sidoksen, joka camera obscurassa vielä oli. Kuvaa saatettiin tarkastella ilman laitteita. Tämä hämärsi kuvaajan osuutta kuvan synnyssä. Valokuva näytti esittävän katsojasta ja kuvaajasta riippumatonta objektiivista tietoa ja totuutta. Valokuvaus levisi nopeasti ympäri maapallon ja muotokuvastudioita perustettiin kaikkialle. Valotus perustui matemaattiseen, digitaaliseen standardiin, jonka ansiosta kamerat ja valotusmateriaalit toimivat kaikkialla samojen sääntöjen mukaan.


title: Valokuvauksen historia

text: Valokuvauksen alkuvuosina valokuvaajat valmistivat itse valokuvamateriaalinsa. Kuvan tallentaminen valonherkälle materiaalille vaatii valon määrän säännöstelemistä. Hurter ja Driffield selvittivät kuinka hopean määrä mustavalkoisen valokuvan valonherkässä emulsiossa vaikuttaa valonherkkyyteen. Vuonna 1890 saatiin valmiiksi kaava sensitometriasta, jonka avulla voitiin matemaattisesti laskea sopiva valotus suhteessa valotusaikaan, objektiivin himmentimen aukkoon ja kehitysprosessiin. Näin valokuvauksesta tuli matematiikkaa, tiedettä ja teollisuutta (Hurter Memorial Lecture 2006). Camera obscuraa piti valokuvausta varten parantaa säädettävällä suljinkoneistolla ja objektiivin himmenninjärjestelmällä. Ennen kuin valokuvauksesta saattoi tulla teollisuutta, piti keksintö standardoida. Kansainvälisessä kongressissa Pariisissa vuonna 1900 sovittiin valokuvauksen yhteisistä standardeista. Näin kameroihin voitiin rakentaa numeroarvoihin perustuvat himmenninaukko-, valotusaika- ja filminherkkyysjärjestelmät.


title: Valokuvauksen historia

text: Digitaalisen valokuvan syntyyn liittyi myös maalaustaiteen ja arkkitehtuurin aikaisemmat keksinnöt. Albertin ikkuna on toiminut maalauksen ja piirustuksen apuvälineenä piirrettäessä camera obscuran avulla. Filmille kuvattaessa valokuvaus ei kartesiolaista matriisia tarvinnut, mutta myöhemmin siitä tuli digitaalisen valokuvauksen ja kolmiulotteisen kuvantamisen olennainen osa. Digitaalisessa valokuvassa kaksiulotteisen matriisin soluja kutsutaan pikseleiksi ja kolmiulotteisessa kuvantamisessa käytettyjä kuutiomaisia soluja kutsutaan vokseleiksi. Kolmiulotteista kuvantamista käytetään muun muassa lääketieteessä ja virtuaalisissa pelimaailmoissa. Kartesiolaisesta matriisista on tullut kolmiulotteisen tilan klassinen esitysmuoto.


title: God Hand

text: God Hand on Clover Studion kehittämä ja Capcomin vuonna julkaisema Beat ’em up -peli PlayStation 2:lle.


title: God Hand

text: Peli on huomattavasti "Devil May Cry" -henkinen. Pelin kontrollit on lainattu "Resident Evil 4:sta" ja mukaan on laitettu pieniä muutoksia. Peli on scifiteemainen, joka yhdistää perinteiset taistelupeliominaisuudet ja uuden torjuntasysteemin.


title: God Hand

text: Eräänä päivänä ylpeä enkeli tippui taivaalta ja rupesi elämään maanpaossa nimellä Demonikuningas Angra. Raivoissaan hän yritti syrjäyttää mahtavat taivaan valtiaat demoniarmeijansa avulla, mutta epäonnistui jumalvoimaisen miehen lähettäessä hänet uudelleen maanpakoon. Ihmiset olivat kiitollisia tälle miehelle ja nimesivät hänet God Handiksi. Angra kuitenkin suuttui tästä ja on nyt demoniensa kanssa God Handin perässä.


title: Leif Fagernäs

text: Leif Richard Fagernäs (s. 2. tammikuuta 1947 Oulu) on Elinkeinoelämän keskusliiton EK:n entinen toimitusjohtaja (2004–2010). Hän oli ennen EK:n edeltäjän Teollisuuden ja työnantajain keskusliiton TT:n toimitusjohtajaksi valintaansa Suomen Berliinin-suurlähettiläs. Hänen edeltäjänsä oli Kalevi Hemilä.


title: Leif Fagernäs

text: Fagernäs on valmistunut oikeustieteen kandidaatiksi Helsingin yliopistosta 1971. Hän on toiminut vuodesta 1972 lähtien ulkoasiainhallinnon palveluksessa sekä kotimaassa että ulkomailla. Sotilasarvoltaan Fagernäs on kapteeni.


title: Leif Fagernäs

text: Leif Fagernäsin isoisä oli Uno Fagernäs. Hänen veljensä on yritysjohtaja ja Merita-pankin hallituksen entinen jäsen Peter Fagernäs.


title: Girls Got Rhythm

text: Girls Got Rhythm on australialaisen hard rock -yhtye AC/DC:n kappale albumilta "Highway to Hell" vuodelta 1979. Kappale kestää 3 minuuttia 23 sekuntia ja se on varsin nopeatempoinen. Se sisältää tunnetun kitarariffin, joka kulkee koko kappaleen läpi. Kappaleesta on julkaistu liveversio konserttitallenteella "No Bull" vuonna 1996. Kappaleen ovat kirjoittaneet Angus Young ja Malcolm Young sekä Bon Scott.


title: Girls Got Rhythm

text: Kappale ilmestyi myös singlenä vuonna 1979.


title: Jan Schmid

text: Jan Schmid (s. 24. marraskuuta 1983 Trondheim, Norja) on norjalainen yhdistetyn hiihtäjä ja olympiamitalisti, joka edusti vuoteen 2006 saakka Sveitsiä.


title: Jan Schmid

text: Schmid on asunut koko ikänsä Trondheimissa, mutta vuoteen 2006 saakka hänellä oli ainoastaan Sveitsin passi, koska hänen vanhempansa ovat Sveitsin kansalaisia. Sveitsin hiihtoliitto vaati Schmidiä maksamaan 120 000 Norjan kruunun korvauksen Norjan edustajaksi siirtymisestä. Hänen nuorempi veljensä Tommy Schmid kilpaili uransa loppuun saakka Sveitsin yhdistetyn joukkueessa.


title: Jan Schmid

text: Schmid sijoittui Sveitsin joukkueen jäsenenä joukkuekilpailussa seitsemänneksi Salt Lake Cityn olympialaisissa 2002, kahdeksanneksi Val di Fiemmen MM-kilpailuissa 2003, kuudenneksi Oberstdorfin MM-kilpailuissa 2005 ja neljänneksi Torinon olympialaisissa 2006.


title: Jan Schmid

text: Schmid saavutti Liberecin MM-kilpailuissa 2009 Todd Lodwickin jälkeen hopeaa normaalimäen Gundersen-kilpailussa. Joukkuekilpailussa Schmid oli mukana Norjan pronssijoukkueessa. Suurmäen Gundersen-kilpailussa hän oli kahdestoista ja yhteislähtökilpailuissa kolmastoista. Oslon MM-kilpailuissa 2011 hän oli mukana pronssia voittaneessa Norjan normaalimäen sekä suurmäen joukkueessa ja sijoittui suurmäen Gundersen-kilpailussa 14:nneksi. Pyeongchangin olympialaisissa 2018 hän oli suurmäen Gundersen-kilpailussa yhdestoista ja voitti hopeaa Norjan joukkueessa.


title: Jan Schmid

text: Schmid saavutti ensimmäisen palkintosijansa maailmancupissa oltuaan kolmas Ramsaun normaalikilpailussa 20. joulukuuta 2008. Ensimmäisen osakilpailuvoittonsa hän saavutti Ramsaussa 10. joulukuuta 2011. Hän sijoittui toiseksi maailmancupin kokonaiskilpailussa kaudella 2017–2018.


title: Korruptio Venäjällä

text: Tämä artikkeli käsittelee korruptiota Venäjällä. Korruptio on ollut tyypillisesti näkyvä ongelma Venäjällä. Korruptiota edistää mm. virkamiesten pienet palkat. Valvonnan heikkouden takia monet virkailijat hankkivat lisätuloja lahjuksia ottamalla.


title: Korruptio Venäjällä

text: Transparency Internationalin raportin mukaan korruptio on uhka maan demokratialle. Venäjä putosi Transparency Internationalin korruptioindeksissä Vladimir Putinin kaudella vuosina 2000-2007 sijalta 82 sijalle 143. Vuonna 2008 sija oli 147 ja vuonna 2009 sija 146 arvioiduista 180:stä maasta. Lahjontaa saattaa esiintyä kaikilla tasoilla: siivoojista ministereihin. Ongelmat luovat mahdollisuuksia harmaalle taloudelle. Korruptiossa virkamiehelle maksetaan edullisen tuloksen saavuttamiseksi. Epäselvä lainsäädäntö ja tulkinnanvaraisuus lisää virkamiesten valtaa ja luo maaperää korruptiolle. Maaperää luo myös suuret virheiden sakot ja rangaistukset.


title: Korruptio Venäjällä

text: Indem-säätiö (Information Science for Democracy, perustettu 1990) on Venäjän ensimmäisiä riippumattomia kansalaisjärjestöjä. INDEM –säätiön mukaan Venäjän korruptiossa liikkuvan rahan määrä nousi vuosina 2000-2005 40 mrd. $:sta yli 300 mrd. $:n.


title: Korruptio Venäjällä

text: Venäläisten näkemyksen mukaan: 86 % venäläisistä kokee television ja lehdet korruptoituneeksi. Vähintään 2/3 väestöstä kokee poliisin, lääkärit, sairaalat, puolustusvoimat, koulutuksen, lupaviranomaiset ja veroviranomaiset korruptoituneena. Sosiaaliturvan ja eläkkeiden myöntämiseen koetaan liittyvän korruptiota. 5/6 väestöstä kokee viranomaiset korruptoituneeksi. Enemmistö ei kuitenkaan kertonut itse maksaneensa lahjuksia, koska ei ollut tarvinnut lähiaikana puolustusvoimia tai lupia, eivätkä kaikki viranomaiset ole korruptoituneita.


title: Korruptio Venäjällä

text: Boris Jeltsinin entisen neuvonantajan Georgi Satarovin tutkimuslaitoksen Indemin mukaan lahjuksia maksetaan vuosittain 2,5 kertaa valtion budjetin verran. Indemin mukaan viranomaisille maksettava lahjus on nykyisin keskimäärin 13 500 $, vuosituhannen alussa 10 000 $. Yliopistojen lahjonnassa on sanottu liikkuvan miljardi euroa.


title: Korruptio Venäjällä

text: Julkiset sektorin työntekijöiden matalat palkat ja palkanmaksun myöhästyminen ovat lisänneet työntekijöiden kokemaa tarvetta lahjuksiin. 1990-luvulla palkat ja eläkkeet jäivät maksamatta, koska niillä pelattiin valuuttamarkkinoilla. Lahjonta on erityisen runsasta palvelualan yrityksissä, kuten ravintolat ja yökerhot. Sitä esiintyy myös lupien hankinnassa. Tullia, palo- ja saniteettiviranomaisia, verotarkastajia, tuomioistuimia, poliisi ja julkisen sektorin tarjouskilpailuja pidetään korruptoituneena.


title: Korruptio Venäjällä

text: Vuonna 2008 Venäjällä tutkittiin 40 000 julkishallinnon korruptioepäilyä, joista 12 000 liittyi tutkimusten mukaan korruptiota.


title: Korruptio Venäjällä

text: Tarjouskilpailuihin liittyy korruptiota ja harmaata toimintaa. Tarjouskilpailusta on esimerkiksi tiedotettu vain valokoituja sisäpiiriläisiä, tarjouksista on vuodettu tietoja tai voittajan väitetään lahjoneen päätöksentekijät. Henkilösuhteet korostuvat etenkin suurissa liiketoimissa kuten maakaupoissa ja tehdashankkeissa. Kiinteistöbisnes on ollut erityisen kannattavaa, koska hyvistä kohteista on pulaa ja tontteja tai korjattavia rakennuksia ei jaeta avoimella tarjouskilpailulla.


title: Korruptio Venäjällä

text: Haastattelujen mukaan yritysten on odotettu lahjovan virastoille tietokoneita ja tulostimia anomiensa lupien vastineeksi. Yritysten kanssa on myös neuvoteltu hyväntekeväisyydestä, kuten koulujen rakentamisesta ja muusta yhteiskunnallisesta sponsoroinnista.


title: Korruptio Venäjällä

text: Korruptiota vastaan voi suojautua lakeja noudattamalla, maksamalla mahdolliset sakot ja laatimalla asiapaperit huolellisesti. Moni pitää korruption suurimpana syynä lahjusten antajia.


title: Yorkshire Dales

text: Yorkshire Dales on ylänköalue Pohjois-Englannissa. Se jakaantuu North Yorkshiren ja Cumbrian kreivikuntien kesken, ja suurin osa siitä kuuluu North Yorkshiren kansallispuistoon, joka perustettiin vuonna 1954. Kansallispuistossa käy vuosittain noin yhdeksän miljoonaa vierailijaa.


title: Yorkshire Dales

text: Yorkshire Dales muodostuu jokilaaksoista ja niiden välissä kohoavista kukkuloista, jotka levittäytyvät Yorkin laaksosta länteen kohti Penniineitä. Suurin osa laaksoista laskee itään Yorkin laaksoon ja siitä Ouse- ja Humber-jokia pitkin Pohjanmereen. Laaksoista tunnetuimpia ovat Coverdale, Wensleydale, Nidderdale ja Swaledale. Suosituimpia nähtävyyksiä ovat Aysgarthin, Ingletonin ja Hardrawin vesiputoukset, Malham Cove, Bolton Abbey sekä luolastot White Scar ja Ingleborough. Fountains Abbey ja Studleyn kuninkaallinen puisto alueen itärajan tuntumassa lähellä Riponia muodostavat Unescon maailmanperintökohteen.


title: Yorkshire Dales

text: Alueen pohjoisosassa suuret laaksot (Wensleydale, Swaledale ja Teesdale) kulkevat lännestä itään, Eteläosassa laaksojen suunta on pohjoisesta etelään, näihin kuuluvat Ribblesdale, Malhamdale, Airedale, Wharfedale ja Nidderdale. Kantatie A684 kulkee alueen poikki seuraillen Wensleydalea Hawesin, Bainbridgen ja Aysgarthin kautta.


title: Yorkshire Dales

text: Sana "Dales" on vanhaa viikinkien tai germaanista alkuperää, samoin kuin ruotsin "dal" tai saksan "thal", ja tarkoittaa laaksoa.


title: Yorkshire Dales

text: Yorkshire Dalesin alue on kalkkikiveä, ja jääkaudet ovat kaivertaneet alueen kallioperään laajoja luolajärjestelmiä, joista joissakin on näyttäviä tippukivimuodostelmia.


title: Yorkshire Dales

text: Wensleydale on Ure-joen laakso, joka on saanut nimensä Wensleyn kylän mukaan. Laakson muut kaupungit ovat Hawes lännessä ja Leyburn idässä. Wensleydalen yläjuoksu Penniineiltä Aysgarthin putouksille tunnetaan erityisen luonnonkauniina maisemana, joka on parhaimmillaan niittykukkien kukkiessa laitumilla. Aysgarthin putouksissa joki syöksyy kahtena pitkänä koskena kalkkikivisten askelmien yli.


title: Yorkshire Dales

text: Bainbridgen kylän lähellä on roomalaisten sotilasleirin rauniot ja säilynyt pala roomalaistietä, joka on nykyisin osa suosittua vaellusreittiä. Reitin varrella on myös Semer Water, yksi Yorkshire Dalesin harvoista luonnollisesti syntyneistä järvistä.


title: Yorkshire Dales

text: Wensleydalen kivilouhoksista kaivettiin aikoinaan rakennuskiveä esimerkiksi Manchesterin Victorian asemaan.


title: Yorkshire Dales

text: Swaledale on pohjoisin ja karuin varsinaisista suurista laaksoista. Laakson suurin kaupunki on Richmond. Thwaiten kylästä lähtee etelään Buttertube Pass-sola, joka yhdistää Swaledalen Wensleydaleen. Swaledalsessa on louhittu lyijyä 1700- ja 1800-luvulla, ja louhosten jälkiä näkyy kukkuloiden rinteissä.


title: Yorkshire Dales

text: Coverdale on yksi rauhallisista yläjuoksujen pikkulaaksoista, joka seuraa Cover-jokea sen lähteiltä Kettlewellistä Middlehamiin, joka tunnetaan Rikhard III:n kotilinnana, ja jatkaa siitä pohjoiseen Leyburniin, missä se yhtyy Wensleydaleen.


title: Yorkshire Dales

text: Dee-joen laakso eli Dentdale on korkeiden kukkuloiden suojaama laakso, alueen länsiosassa. Se on saanut nimensä Dentin kylästä, joka on mukulakivikatujen ja valkoiseksi kalkittujen vanhojen talojen koristama idylli.


title: Yorkshire Dales

text: Dentdale oli yksi viimeisistä paikoista, joissa keltit pitivät puoliaan anglosaksisia valloittajia vastaan. Laakso on saanut nimensä Dentin kylästä, missä sijaitsee Englannin korkeimmalla oleva rautatieasema. Laakso liittyy myös kveekarien historiaan. 1800-luvulla villasukkien kutominen oli tärkeä tulonlähde paikallisille, sillä Englannin armeija osti käyttämänsä sukat Dentdalesta.


title: Dirty Deeds Done Dirt Cheap (kappale)

text: Dirty Deeds Done Dirt Cheap on australialaisen hard rock -yhtye AC/DC:n kappale, joka julkaistiin vuonna 1976 samannimisen albumin avausraitana.